پیاوە بێشەرەفەكان -تراژیدیای كامی كلۆدێل- transcultures\nHome/شیكاریی/پیاوە بێشەرەفەكان -تراژیدیای كامی كلۆدێل-\nپیاوە بێشەرەفەكان -تراژیدیای كامی كلۆدێل-\n5 كانونی دووه‌م 2020\t174 بینین\n“هەمیشە شتێكی نادیار ئازارم دەدات”\nژنان كە توندوتیژیان بەرامبەر دەكرێت و دەچەوسێنرێنەوەو وەك كارەكتەرێكی پاسیڤ و هیچ لەبارەدا نەبوو سەیر دەكرێن، ئۆباڵەكەی تەنها بەئەستۆی خەڵكانێكی عەوام و نەخوێندەوارو بێ ئاگا نییە.\nتراژیدیای ژنان هەر بەرهەمی دەستی پیاوانی نەخوێندەوارو كۆنەپەرست و دەرون نەخۆش نییە، بەڵكو ئەو پیاوانەش بەشدارن لەو پرۆسەیەدا كە ڕۆشنبیرو هونەرمەندو خوێندەوارو لیبراڵ و مۆدێرنن. فیلمی (كامی كلۆدێل 1915)، زانیاری پێویستمان لەوبارەیەوە بەردەست دەخات.\nكامی كلۆدێل (1864 – 1943)، ژنە پەیكەرتاشێكی بەهەرمەندو دەست ڕەنگینی فەرەنسایە. بەسەرهاتی پەیوەندی ئەوینداری ئەو لەگەڵ پەیكەرتاشی بەناوبانگی فەرەنسی ئۆگست ڕۆدان ( ١٨٤٠ -١٩١٧)، یەكێكە لە بەسەرهاتە بەناوبانگەكانی ناو مێژووی هونەر.\nتراژیدیای ئەم خانمە هونەرمەندە، هێندە بەسوێ و تفت و تاڵە، سینەماكارانی والێكردووە لەماوەی كەمتر لەسی ساڵدا (1988-2015)، دوو فلیمی ئاست بەرزی لەسەر بەرهەم بهێنن! یەكەمیان ساڵی 1988 لەدەرهێنانی برۆنۆ نیوتن و نواندنی ژنە ئەكتەری بەناوبانگ ئیزابیل ئەدجانی، دووەمیان ساڵی 2015 لەدەرهێنانی برۆنۆ دومۆنت و نواندنی ژنە ئەكتەری بەناوبانگ جۆلێت بینۆش.\nوەك خۆم جولێت بینۆش یەكێكە لەژنە ئەكتەرە دڵخوازەكانم و دەتوانم بڵێم، زۆربەی زۆری فیلمەكانیم بینیوەو بەڕۆڵ بینینەكانی سەرسامم. لە (كامی كلۆدێل 1915)یشدا، ڕۆڵگێڕانی بەئاستێكە لەباسكردن نایەت.\nفیلمەكە حیكایەتی سی ساڵی وێرانبونی ڕۆحی ژنە هونەرمەندێكمان بۆ دەگەڕێتەوە، كە بەهۆی ناپاكی و خەمساردی دوو پیاوەوە (مامۆستاو خۆشەویست) ئۆگست ڕۆدان و (برایەك) پۆل كلۆدێلی شاعیرو شانۆنامەنووس و دیبلۆماتكاری فەرەنسیەوە، دووچاری دەبێت.\nڕۆدان وەك مامۆستا و خۆشەویستێك، ناپاك دەردەچێت لەگەڵیداو پۆل كلۆدێلی براشی، نامەردانە لە نەخۆشخانەیەكی دەروونی نزیك (ئەڤینیۆن) گیری دەدات. سەرەتا وەك مامۆستاو قوتابیەك (كە بیست و پێنچ ساڵ جیاوازی تەمەن لەنێوانیاندا دەبێت)، بەهرەو جوانی و نەرم و نیانی كامی كلۆدێل، وزەیەكی نوێ و گوڕو تینێكی زۆر دەبەخشێتە ڕۆدان و ئەوەش لە پەیكەری (ماچ)دا، بەزەقی ڕەنگ دەداتەوە.\nكەچی دواتر ڕۆدان زۆر خوێن ساردانە كۆتایی بەهەموو شتێك دێنێت و نەك هەر لە كامی كلۆدێل دوور دەكەوێتەوە، بەڵكو ئەو سكەشی كە بەرهەمی پەیوەندی نێوانیان دەبێت، بەزۆری زۆرداری پێی لەباردەبات.\nئەو خانمە هونەرمەندە، بەو هەڵوێستەی مامۆستاو ئەویندارەكەی شۆك دەبێت و دەكەوێتە شكاندنی تەواوی كارە هونەریەكانی خۆی. ئەوەش لەو باوەڕەوە دەكات كە ئەو مرۆڤەی ناپاكی لەگەڵدا كردووە، زۆر بەئاسانیش دەتوانێت بەرهەمە هونەریەكانی بدزێت و بیانكات بەهی خۆی.\nهەر بەڕاستیش كامی كلۆدێل، ڕۆدان بەدزینی هەندێ ئایدیاو ئیشە هونەریەكانی تاوانباردەكات و ئەویش بۆ خۆقوتاركردن لەو سكانداڵە، نایكاتە نامەردی و تۆمەتی (شێتی و دەروونشێواویی) دەداتە پاڵ کامی.\nلەبەرامبەر ئەو ئابڕوچونەدا، خانەوادەكەی و پۆل كلۆدێلی برای لەبری ئەوەی داكۆكی لە کچەکەیان بكەن، بۆ كڕینەوەی حورمەتی خۆیان، وەك بنەماڵەیەكی خواپێداوی كاتۆلیك مەزهەبی پاریس، دەیخەنە نەخۆشخانەیەكی دەروونی بۆ چارەسەرو لەگەڵ ئەو داخڵكردنەشیدا، ئیتر تامردن دەرەوە نابینێتەوە.\nفلیمەكە لەڕێی دیمەنگەلێكی بێدەنگەوە، حەسرەت و زام و هەلاهەلابونی ڕۆحی ژنێكمان نیشان دەدات كە پیاوە بێشەرەفەكان، لەوێدا گیریان داوە. پۆل كلۆدێلی برای تەنها چەند جارێكی كەم لەماوەی ئەو سی ساڵەدا، سەری لێدەدات و ئەقڵ شێواوی و مانەوەی لەوێدا، وەك قەدەرێكی ئیلاهی سەیر دەكات.\nلەو دەیان نامەیەی كە بۆیی دەنێرێت، لێی دەپاڕێتەوە بیباتە دەرەوەی ئەو شوێنە، تاجارێكی تر بەدیداری پاریس و ژورەكەی خۆی شاد بێتەوە: (تكایە لەدەست ساردو سڕی ئەم شوێنە وەڕس بووم. ئاخر ئیتر هێندە دارو تەختەی لێنیە بەشی گەرم كردنەوەی جەستە لەڕو لاوازەكەم بكات و ڕۆحیشم پەرۆشی فڕینە بەرەو ڕوناكی… دەزانی بیری دایكم دەكەم، بیری ژوورەكەم دەكەم و دەمەوێت جارێكی دی لەپەنجەرەكەیەوە، بڕوانمە شەقامەكان و سەیرێكی دیكەی ژیان بكەم. تكات لێدەكەم بمبەرەوە).\nئەو ژنە سی ساڵی ڕەبەق بەو جۆرە دەپاڕێتەوەو دادو بێداد دەكات، كەچی نە یاساو نە ئاین و نە ئەوین و نە ئامێزی دایك و نە شاعیربونی براكەی، بەهانایەوە ناچن.\nتێكڕای فلیمەكە ناخ هەژێن و تراژیدییە، تراژیدیترین دیمەنیش كۆتا دیمەنی فلیمەكەیە كە كامێرا لە نزیكەوە دەم و چاوێكی ساردو سڕو بێ تروسكایی (كامی)مان پیشاندەدات كە چاوی لە (ناشوێن) بڕیووەو شەرحی عومری بەباچوی خۆی دەكات.\nPrevious سینەمای کوردی و قەیرانی فیلمسازی\nNext  هەڕه‌شه‌كانی سه‌ر سیاسه‌ت له وڵاته‌كانماندا\nد. شه‌ونم یه‌حیا وه‌كو هه‌ندێ له ئێوه ده‌زانن سیسته‌می سه‌رمایه‌داری مرۆڤێكی خۆپه‌رستی بێ ڕه‌حمی دروستكردووه. …\nئه‌رشیفه‌کان مانگێک دیاری بکه حوزه‌یران 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019 ئه‌یلول 2019 ئاب 2019


فەرمی؛ تورکیا گەشتی بیلاروسیای لە هاوڵاتیانی سێ وڵات قەدەغەکرد\n26476 جار خوێندراوەتەوە\nدەسەڵاتی فڕۆکەوانی شارستانی تورکیا رایگەیاند، بە فەرمی گەشتی بیلاروسیایان بۆ هاوڵاتیانی عێراق و سوریا و یەمەن قەدەغەکرد، یەکێتی ئەوروپاش سوپاسی تورکیا دەکات بۆ ئەو بڕیارە.\nلە تویتێکدا دەسەڵاتی فڕۆکەوانی شارستانی تورکیا رایگەیاندووە، بە فەرمی گەشتی بیلاروسیایان لە هاوڵاتیانی عێراق و سوریا و یەمەن قەدەغەکردووە و بڕیارەکەش جێبەجێدەکرێت تاوەکو ئەو کاتەی خۆیان رێنمایی نوێ و بڕیاری نوێ دەدەن.\nپەرلەمانتارێکی یەکێتی لە بەغدا: چاوەڕێی سوپڕایزی جەژن بن\nلە تویتەکەی دەسەڵاتی فڕۆکەوانی شارستانی تورکیادا هاتووە، کە بەهۆی ئەو دۆخەی ئێستا لەسەر سنوری نێوان بیلاروسیا و پۆڵەندا دروستبووە ئەو بڕیارەیان داوە.\nلە بەرامبەریشدا، مارگاریتیس شیناس جێگری سەرۆکی کۆمسیۆنی ئەوروپا پێشوازی لە هەنگاوەکەی دەسەڵاتدارانی فڕۆکەوانی شارستانی تورکیا کردووە و وەک "بەشێک لە هەوڵەکان بۆ چارەسەرکردنی قەیرانی کۆچبەران لەسەر سنورەکانی رۆژهەڵاتی یەکێتی ئەوروپا" ناویدەبات.\nئەمڕۆش یاکوب کۆمۆخ وتەبێژ بەناوی نوسینگەی سەرۆکی پۆڵەندا لە تویتەری خۆی بڵاویکردەوە، ھێڵی ئاسمانی تورکیا پێداگری کردووە لەسەر رێگەندان بە گەشتیارانی عێراقی و سوری و یەمەنی لە رێگەی ھێڵی ئاسمانی ئەوانەوە گەشت بۆ منسکی پایتەختی بیلاروسیا بکەن.\nئاماژەی بەوەشدابوو، تەنھا ئەو کەسانەی دبلۆماتکارن و پاسپۆرتی دبلۆماتکارییان ھەیە رێگە پێدراو دەبن.\nئەمە لەکاتێکدایە، لێشاوی کۆچبەرانی ئاسیایی و ئەفریقی لە رێگەی وڵاتی بیلاروسیاوە بۆ یەکێتی ئەوروپا کێشە و گرژی و ئاڵۆزی لە پەیوەندییەکانی نێوان ئەو وڵاتە و یەکێتی ئەوروپادا دروست کردووە. بەگوێرەی راپۆرتە رۆژنامەنوانییەکان یەکێتی ئەوروپا لە بیری ئەوەدایە سزاکانی سەر بیلاروسیا توندتربکات.\nئەم هەواڵە نوێدەکرێتەوە..


بارودۆخی تەندروستیی "محەممەد قادری" هاووڵاتییەکی خەڵکی شاری پیرانشار بەهۆی ئازار و ئەشکەنجە لە یەکێک لە گرتنگەکانی ئەمنییەتی لە ورمێ نالەبارە و بەهۆی ئازار و ئەشکجەی تووندی جیسمانی لە هۆشی خۆی چووە.\nسەرچاوەیەکی ئاگادار وێڕای پشتڕاست کردنەوەی ئەم هەواڵە بە ئاژانسی کوردپا ڕایگەیاند: "بنەماڵەی ئەو هاووڵاتییە کوردە، بۆ چاوپێکەوتن لەگەڵ کوڕەکەیان بانگهێشتی یەکێک لە گرتنگە ئەمنییەتییەکانی شاری ورمێ کراون و بۆ ماوەی چەند خولەکێک کوڕەکەیان بە بێهۆشی بینیووە".\nئەو سەرچاوە ئاگادارە دەڵێت: "مەئموورانی ئەمنییەتی بە بنەماڵەی ئەو هاووڵاتییە کوردەیان ڕاگەیاندووە که ناوبراو "خۆدزەنی" کردووە و دوو حەوتوو پێش بە خواردنی مادەی خاوەێنکردەوەی (دەسشویی) دەستی داوەتە خۆکوژی و لەو پەیوەندییەدا، دوو جار ڕەوانەی ناوەندی دەرمانی کراوە".\nئەو سەرچاوەیە هەروەها دەڵێت: "سەرەڕای بارودۆخی نالەباری ئەو هاووڵاتییە کوردە، هێزە ئەمنییەتییەکان لە ڕەوانەکردنی ئەو هاووڵاتییە بۆ ناوەندی دەرمانی خۆیان بواردووە".\nڕۆژی سێشەممە ١٦ی بانەمەڕ، ٥ هاووڵاتیی دیکە بە ناوەکانی "عەلی قادری" کوڕی "ڕەسووڵ"، "محەممەد قادری" کوڕی "عەزیز"، "حیسامەدین پیرانی" کوڕی "زاهیر،" "ئەمیر قادری" کوڕی "خدر" و "سەلام خڕی ئاغە‌ڵان"، لەلایەن هێزە ئەمنییەتییەکانەوە دەسبەسەر کران.\nهەتا ئێستا لە هۆکاری دەسبەسەرکردنی ئەم هاووڵاتییانە، هیچ زانیارییەک بە دەست نەهاتووە.


◄ Результат: Found 246, page 1 of 25 Items per page: 🗐 1 🗐 5 🗐 10 🗐 25 🗐 50 🗐 100\n👁 Этот пункт был просмотрен раз 44,804\n📕 ئاش و ئەنفال تەواوکەری سێبەری شمشێرەکان библиотека\n📅 Добавлен May 24 2014 3:26PM\n👁 Этот пункт был просмотрен раз 32,148\nچێنەر 2012 [ Больше... 👁] 📕 ✖ 0 0 ✔ 99% ✍ H.B. 24-5-2014 15:26:09\n📊 ئاماری ئەنفالکراوانی گوندی عەزیز قادر Статистика и опросы\n📅 Добавлен Oct 22 2013 10:33PM\n... [ Больше... 👁] ✖ ✖ 0 0 ✔ 70% ✍ H.B. 22-10-2013 22:33:51\n📊 ئاماری ئەنفالکراوانی گوندی عەسکەر Статистика и опросы\n📅 Добавлен May 27 2015 11:17AM\n👁 Этот пункт был просмотрен раз 9,708\nگوندی عەسکەر یەکێک لەگوندە دێرێنەکانی کوردستانی با [ Больше... 👁] ✖ ✖ ✖ 1 0 ✔ 86% ✍ M.B. 27-5-2015 11:17:59\n📕 ئۆپەراسیۆنێن ئەنفالێ ل کوردستانێ دەرئەنجام و کاردانەڤە библиотека\n📅 Добавлен Feb 16 2016 6:22PM\nزوزان ناسر مستەفا هەولێر - ٢٠١٣ [ Больше... 👁] 📕 ✖ 0 0 ✔ 99% ✍ H.B. 16-2-2016 18:22:10\n📕 ئینسکلۆپیدیای تۆمەتبارانی شاڵاوی ئەنفال لە باشووری کوردستان библиотека\n📅 Добавлен Apr 16 2011 9:58AM\n👁 Этот пункт был просмотрен раз 20,662\nنووسینی : دەرسیم دیبەگەیی دانمارک، 2011 [ Больше... 👁] 📕 ✖ 0 0 ✔ 99% ✍ H.B. 16-4-2011 9:58:21\n📕 ئەزموونە جێندەرییەکان و جینۆساید: دەربازبووانی ئەنفال لە کوردستان - عێراق библиотека\n📅 Добавлен Apr 16 2011 7:24PM\n👁 Этот пункт был просмотрен раз 9,632\nلە نووسین و ئامادەکردنی نووسەر و توێژەر چۆمان هەرد [ Больше... 👁] ✖ ✖ 0 0 ✔ 64% ✍ H.B. 16-4-2011 19:24:49\n📕 ئەمریکا و ئەنفال библиотека\n👁 Этот пункт был просмотрен раз 7,156\nنووسینی: سەمانسا پاوەر وەرگێڕانی: بەختیار کەریم [ Больше... 👁] 📕 ✖ 0 0 ✔ 99% ✍ H.B. 22-12-2010 14:41:28\n📝 ئەنجومەنی دادوەری سەرلەنوێ بڕیاری دەستگیرکردنی تۆمەتبارانی ئەنفالی دەرکرد курдские документы\n📅 Добавлен May 7 2015 2:48PM\n👁 Этот пункт был просмотрен раз 10,312\n... [ Больше... 👁] ✖ ✖ 1 0 ✔ 78% ✍ H.B. 7-5-2015 14:48:45\n👁 Этот пункт был просмотрен раз 12,180


بەشی: نەوھەدو شەشی گەڕانەوە(٩۶) له نووسینی:عەلی سوورەچۆمی – سه‌رده‌شت\n« بەشی:نەوھەدو پێنجی گەڕانەوە(٩۵) له نووسینی: عەلی سوورەچۆمی.\nبەشی:نەوھەدو حەوتی گەڕانەوە(٩٧) له نووسینی: عەلی سوورەچۆمی. »\nبەشی: نەوھەدو شەشی گەڕانەوە(٩۶) له نووسینی:عەلی سوورەچۆمی\nبڵاوکراوه‌ی : ـ  ئایار 16, 2020\nوەرە لە ژێر تەوژمی چاوەڕوانی دا ،تاوێک دوور لە ھەڵوەدایی سەفەری جووغرافیای خەون و جوانی بکەین. لێرە بە دوای مەرھەمی برینە سارێژ نەکراوەکاندا دەگەڕێین. لە حاند مێژووی پێشمەرگە و کووڕە ھەژارەکانی شۆڕش کڕنۆش دەبەین.\nڕەنگە زەحمەت بێت بتوانین ھەموو ڕووداوەکانی ئێرە بە پێی چاوەڕوانیەکان بگێڕینەوە ،بەڵام: ھەوڵ دەدەین تا ئەو جێگایەی توانا ھەبێ ھەموو ڕووداوەکان کەم و زۆر باس بکەین. لەو بارەوە پێشەکی داوای لێبووردن.\nبۆ نێو ڕووداوەکان\nئەو کات ئەو تیم(ە)بەرەو ناوچە ڕۆیشتین ،فشارەکان بە درێژایی سنوورەکان بەردەوام بوون. بە ھۆی تۆپ باران(ە) بەردەوامەکانی ڕێژیم بەشی ھەرە زۆری ماڵەکان بەرەو شارەکانی»قەڵادزە-ڕانیە«ڕاگوێزرابوون. ڕاستی ھیچ ڕوون نەبوو داھاتووی بنکەو بارەگاکانی ھێزی گیارەنگ و کومیتەی شارستانی سەردەشت. جارێ لە درێژەی ئەو ڕووداوانە دەگەڕێین لە کۆتایی دا جارێکی دیکە دەگەڕێینەوە بۆوەی بزانین تا لە ناوچە دەگەڕێینەوە چی ڕوودەدات. باش با دەست پێ بکەین.\nلە بەر ئەوەی پێم باشە شۆڕشگێڕانی ئەو مێژووە بیر نەچنەوە ناویان دەھێنین ،بۆوەی ناوی ئەوان بچێتە نێو لاپەڕەکانی مێژووی خەبات بۆ ڕزگاری. دواتر ئەوانەی ناویان نەھاتووە بە ھاوکاری رەفیقان زیاد دەکرێن.\nلەوانەی لەو تیم(ە)دا بەشدار بوون ئەوەندەی ناوەکانم لە بیر مابن ،دەیان نووسین. دیارە ،بەشێک بە ھۆکاری تایبەت ناوی تەواوی ئەوان نانووسین ،ھیوادارم ئێوەش لە کۆمێنتەکان و ناو ھێنانەکاندا ڕەچاوی ئەوە بکەن.\nخدر میراوەیی ، مەحمەد بایزیدی ،کەریم فەرخەپوور ،برایم شێخی ، حەسەن ئیسماعیلی(قەلەرەشی),مەحمەدە سوورە ،عوسمان زەردەکانی ، مەحمەد مام ئاغا ،سەید قادر ،شاخەوان عەزیزی ، مەنسوور رەحیمی ،ئاکار پەردەدار ،حوسێن فەقێ عەلی ،نەجمە شەریعەتی ،مەحمود قەلەرەشی ، م..م.. یۆسف ساجدی ،قادر مەمۆ ،س.. ت ،تۆفیق مارەغانی ،م… پ ،مووتەللیب ڕەسوڵی ،عەلی سوورەچۆمی….\nئێستا ھەوڵ دەدەم لە سەر ئەو تیم(ە)ی خۆمان بنووسم تا شوێنی مانەوە ،دواتر دەگەڕێمەوە بۆ باس لە سەر دوو تیم“ی دیکە. پڕیشکی ڕووداوەکانی ئێرە سیاسی(ن) و لێکەوتەکانی لەو دیو ڕووداوەکان قووڕس.\nئێوارە درەنگانێک لە نێو بنکەکانمان ڕا وەڕێ کەوتین. دەیان پێشمەرگەو لاوی ڕۆژھەڵاتی دڵ پڕ لە ھیوا بە بەرگی خاکی و جوانی پێشمەرگایەتییەوە بە زەردە خەنەو دڵ پڕ لە ئەوین ،بەرەو سنوورەکانی ڕۆژھەڵات بە چەند ماشێنک کەوتینە ڕێ. با ئەوەش لە بیر نەکەین کە دەبێ زۆر بە پارێزەوە بە لەبەر چاوگرتنی ڕێنماییەکانی ڕێبەرایەتی حیزب“،بە پێی شەرایتی نوێ لە باشووری کوردستان(ە)وە دەرباز بین. جێگای خۆیەتی بۆ مێژوو باس لەوە بکەین کە ،حیزبی دێموکرات بە پێچەوانەی ھەموو ھێزێکی سیاسی کوردستانی ,ڕەچاوی پێشھات و تایبەتمەندی بەشەکانی دیکەی کردووە. ھەرگیز بە بیانووی ئەوە کوردستان(ە) و زۆر دەستەواژەی دیکەی سەر زمانان ،ھەڵوێستێکی نەگرتووە یا کردەوەیەکی لە خۆی نیشان نەداوە کە بە زیان بۆ کورد لە بەشەکانی دیکە تەواو بێ ،بە ھۆی ئەوەی دەکرێ بەرژەوەندیەکان دژ بە یەک و دەبێ واقع ڕەچاو بگرێ. بەڵێ: بێ ئەوەی تووشی ھیچ بەربەستێکی جیددی بین بە شێوەیەکی زۆر باش خۆمان گەیاندە سنووری کوردستانی ڕۆژھەڵات لە ناوچەی ئالانی سەردەشت“. شەوەکەی دوای پەڕینەوە لە سنوور بە پەنا چەند گوندێکی ناوچەکەدا بەرەو شوێنی مانەوە چووین. راستی بۆوەی تا لە سنوور دوور دەکەوینەوە یا ئەوەی کە لە باروودۆخی ناوچە تێدەگەین لە ھیچ گوندێک“لامان نەدا ،تا بەیانی لە نزیکەوە ھەم لە ڕێگای بینینی خەڵک ھەم ھەڵسەنگاندنی مەوقعییەت و گۆڕانکارییەکانی ناوچە بە چاوکراوەیی بەرنامەکانی داھاتوو و چۆنییەتی جووڵەی خۆمان داڕێژین.\nبەو جۆرە لە شەوێکی مانگی پووشپەڕدا کە وابزانم ٩ ی پووشپەڕی ساڵی ١٣٧٢- بوو ،دوای بڕینی ڕێگای شەوێکی گەرم گەیشتینە شوێنی مانەوە. ئەوەش لە بیر نەکەم! ھەر ئەو شەوە بووین بە دوو تیم“کە تیم“ێک لە گەڵ کاک برایمی شێخی“نزیکەی ٨-کەس بوون نێردران بۆ شوێنێک لە نزیک گوندی تێیەت“،لە مووچەیەک مانەوە بۆوەی لە کاتی پێشھات یا ھاتنی ھێزەکانی دوژمن بتوانین باشتر پشتیوانی یەک بین. ئەو تیم(ە)ی ئێمە بە لای گوندی زەردەکانی“بە بەری چیای تاڵیش“ەوە ماینەوە. ئێستا دەمھەوێ چەند زانیاریەکی دیکە بۆ ئێوە باس بکەم بۆوەی ببێتە بەرچاو ڕوونی و دواتر باشتر لە ڕووداوەکان تێبگەن. دیارە ، شتەکان ئاڵۆزن و ھەوڵ دەدەم کە بە شێوەیەکی ڕەوان بنووسم.\nلە بەشی پێشوودا باسی ئەوەم کرد ،کە: دوو تیم“ی دیکە دەگەنە ناوچەکە. تیم“ێک بە فەرماندەیی کاک ڕەحمان شۆکە“کە بریتی دەبن لە: ١-ڕەحمان شۆکە ٢-حەسەن خۆشکەلام ٣-حوسێن مەلازوورار ۴- م.. د ۵- م.. گ …۶ ڕ… م . بەو جۆرە…جا پەلەم لێ مەکە وا بۆت باس دەکەم جوان حاڵی بیت! چۆن ،بەڕاستی بەربڵاوە. دەی جارێ ڕوون کردنەوەی ئێرە دەنووسم بۆوەی ئەرکی تیم“ی دووھەم باشتر بزانن کە ئەویش ڕوون دەکەینەوە.\nبەڵێ: ئەو تیم(ە) گەیشتوونە ناوچەکە لەوەش زیاتر ،ئەرکی ئەو تیم(ە) و ئەوی دیکەش وەک من بزانم ھیچ پێوەندی بە ئێمەوە نییە! ھەر بە ڕێکەوت کەوتووینە ناوچەیەک. بڕوا بکەن ھەر ئەوەش نا! ئێمە ھیچ زانیارین لە سەر ئەو دوو تیم(ە)نییە. بەڵێ: ئەو تیم(ە) ھاتووە تا کار درووستایی بۆ تیم“ێک بکات کە دێن بۆ ئەرکێکی تایبەت ،واتە: ئەو دوو تیم(ە)ئەرکەکەیان بە یەکەوە ڕادەپەڕێنن.( لە سەر ئەوەی گووتم:ھیچ زانیارییەک نەبووە با تووشی ھەڵە نەبم من وام بیر ماوە یا دەکرێ بەرپرسی یەکەم ئاگادار بووبێ و ئێمە نا)دوایی پێت دەڵێم چۆن زانین چی ڕووی داوە.\nئێستا بزانین تیم“ی دووھەم..\nتوانیم کاک مەحمەد کەسرایی“بدوێنم ئەو کەسەی زۆر شتی بە درێژایی ئەو شۆڕش(ە)واتە: شۆڕشی نوێ پێیە. ئەو مامۆستا و قووتابخانە بوو بۆ نەسلی ئێمە ،ھەمووی ئێمە قەرزداری وانەو زەحمەتەکانی ئەوو چەند کەسێکی دیکەین ،کە بەردەوام بە گووتنەوەی وانەی سیاسی لە وشیار کردنەوەو پێگەیاندنی دەیان پێشمەرگە لە سەردەشت جێ پەنجەیان دیارە. خۆزگە کادرو شۆڕشگێرانی وەک کەسرایی“و زۆری دیکە دەکران بە چەقی فێر بوون ،بۆوەی فێر بین کێ بوون ڕۆژانی سەختی خەبات لە کانگای شارەکاندا بزوێنەرو داینەمۆی کاری گەورە بوون.\nباش ، کاک مەحمەد ئاوای بۆ نووسیم…….\nبە کوورتی ١١ی پووشپەڕ بوو ،من لە بۆڵێ لە بناری قەندیل بووم لە دەفتەری سیاسی. لە سکرتاریا“بانگیان کردم ،گووتیان بەیانی دەگەڕێیەوە بۆ شیوەڕەز لە گەڵ قاسم قارەمانی ،(خبرنگار)ێکی خاریجی لە گەڵتان دێت.(وابزانم ئەڵمانی بوو) دیارە پێشتر مەسەلەکە لە گەڵ کومیتەی شارستان باس کرابوو. ئەوە بوو بۆ بەیانی وێکرا گەڕاینەوە بۆ شیوەڕەز. ھەر ئێوارەکەی لە شیوەڕەز ڕا ئەو چەند کەس(ە)بەرەو ناوچە وەڕێ کەوتین\nناوەکان ١-کەسرایی٢-حەمەڕەسوڵ کەریمی٣- غەفوور ڕیشی۴-قاسم قارەمانی ۵- ھەواڵنێرەکە کە ئەڵمانی دەبێت ۶- جەلال بێتووشی. ئەو تیم(ە) بە ماشێنی حیزب کە کاک فەتحووڵای لووتفی شۆفیر دەبێ بەرەو سنوور دەڕۆن.\nئێستا لێرە باشتر بۆت ڕوون دەکەمەوە.\nلە بەشی یەکەمدا بۆم باسی ئەوە کردن کە ڕێژیم خەریکی ڕاگواستنی چەند گوندێک بوو لە ناوچە سنووریەکان ،ئەوە ببوو بە ھۆی ناڕەزایەتی خەڵک و ترسێکی زۆر بۆیان ،بەڵام: خۆ بە پێچەوانەی ئەوە! ڕێژیم لە ڕاگەیاندنەکانی خۆی دا و لە سیاسەتی خاریجی دا ڕوو بە دنیا دەیگووت: کوردستان ئارام بۆتەوە ھیچ کێشەیەکی جیددی نەماوە! ھێزەکانی توانیویانە ئەمنییەت بگەڕێننەوە. حیزب لێرەدا ،مەبەستی بوو لە ڕێگای ھەوڵنێرێکی“خاریجی و لە نزیکەوە پێچەوانەی ئەو ئیدیعایە نیشان بدات ،نەک ھەر ئەوە ،بەڵکوو: لە نزیکەوە بیسەلمێنێ کە ڕێژیم خەریکە گوندەکان ڕادەگوێزێ ،بە ھۆی پێوەندیان لە گەڵ ھێزی پێشمەرگەو حزووری پێشمەرگە لە کوردستاندا ،ھەمدیس ئەوەی کە کوردستان چۆن میلیتاریز“کراوە بە ھێزی سەرکووتگەر.\nباش جا گوێم بۆ بگرە… تیم“ی یەکەم چووە خەڵک ببینێ و ئامادەکاری بکات بۆ شەوی دوایی بۆ چاوپێکەوتن و قسە کردن بۆ ھەواڵنێرەکە. لە کۆتایی دا ئەوەش بزانن ئەو دوو تیم(ە) بە یەکەوە ھەماھەنگیان کردووە ، ئەوەی بەو دوو دەستەی نەزانیوە! ئەوە تیم“ی ئێمەیە.\nئەوە وەزعییەتەکە بوو ،بۆ بەشی داھاتوو باشتر ڕوونی دەکەمەوە. تۆش بزانە تووشی شەڕێکی قووڕس دەبین دەیان کەس لە ھێزەکانی ڕێژیم ناوچەکەیان بە سەر ئەو تیم(ە) دا داخستووە کە خبرنگار-یان ھێناوە ،ڕێژیم خەریکی زەڕبەیەکی وا بە ژانە کە بۆ حیزبی دێموکرات دەبێت بە شکستێکی گەورەو پشت ڕاست کردنەوەی تەبلیغاتی ڕێژیم لە ناوخۆو دەرەوە. راستی ڕێژیم ھەموو شتێکی زانیوە دەیەوێ ھەواڵنێری خاریجی بە زیندوویی بکەوێتە دەستی.\n١-لە سەر ناوەکان گلەییم لێ مەکە کێ بیر چووە زیادی دەکەین…\n٢- بیرەوەرییەکانی ئێرە بەردەوام دەبن ،لە سەنگەرەکانی پێشەوە ڕووداوەکان دەگێڕینەوە. خەبات بۆ ڕزگاری لاپەڕەکانی بە درێژایی مێژوو درێژ بوونەوە.\nتێبینی: چەند وێنەیەکی ناوچە و شوێنی مانەوە لە کۆمێنتی یەکەمدا ھەیە.\nوێنەی یەکەم کاک ڕەحمان ئیبراھیم زادە(شۆکە)\nدوو ، لە ڕاستەوە\nشەھید ئازاد ئاڵی. کاک حەسەن خۆشکەلام. کاک عوسمان


زانکۆی سۆران - خولی ١٢ی دەرچووانی زانکۆی سۆران\nخولی ١٢ی دەرچووانی زانکۆی سۆران\nبڵاوكراوەتەوە لە یەک شەممە, 05 کانونی یەکەم 2021 23:46\nڕۆژی شەممە، ڕێکەوتی ٤ی دیسەمبەری ٢٠٢١، خولی دوازدەیەمینی دەرچوانی زانکۆی سۆران بەڕێوەچوو. وەک وەفادارییەک بەرامبەر بە دڵسۆزی و خزمەتەکانی، خولەکە بە ناوی خوالێیخۆشبێت د. فرسەت سۆفی، مامۆستای زانکۆ و پارێزگاری پێشووی هەولێر، ناونرابوو. ڕێوڕەسمی دەرچووان بە ئامادەبوونی ژمارەیەکی بەرچاو لە بەرپرسانی حکومی و حیزبی، لە سەر ئاستی هەرێمی کوردستان و و ئیدارەی سەربەخۆی سۆران، بەڕێوەچوو.\nلە وتەیەکدا، بەڕێز پ. ی. د. شێروان شەریف قرتاس، سەرۆکی زانکۆی سۆران، بە ناوی زانکۆی سۆرانەوە پیرۆزبایی لە دەرچوان کرد و ئەوانی بە پێشمەرگەی ئەکادیمیی نیشتیمان وەسف کرد. هیوای سەرکەوتنی بۆ دەرچووان خواست و ڕایگەیاند زانکۆی سۆران دەخوازێت پەیوەندیی بە قوتابیەکانیەوە بەردەوام بێت تەنانەت لە دوای دەرچوونیشیان.\nهەروەها بەڕێز د. عەبدولفەتاح عەبدولڕەزاق، بریکاری وەزارەتی خوێندنی باڵا و توێژینەوەی زانستی، وتەیەکی پێشکەش بە دەرچووانی خولی ١٢ی زانکۆی سۆران و ئامادەبووانی ڕێوڕەسمەکە کرد. لە وتەکەیدا پیرۆزبایی سەربەخۆبوونی ئیدارەی سۆرانی کرد. هەروەها ئاماژەی بەوە کرد کە لە ماوەی ڕابردوودا زانکۆی سۆران توانیویەتی لە ڕووی کوالێتیی خوێندن و توێژینەوەی زانستی و فراوانکردنی ڕەهەندی نێودەوڵەتی و ژێرخانی زانستی و ئەلکترۆنی پێشەنگ بێت.\nلە ڕێوڕەسمەکەدا، دەرچووان سوێندنیان خوارد و بڕیاری بەخشینی بڕوانامەیان بۆ خوێندرایەوە. هەروەها خەڵاتی سەرۆکی زانکۆ بە سەر یەکەمی سەر هەموو بەشەکاندا دابەشکرا. ڕێوڕەسمەکە بە فڕێدانی کڵاو و گرتنی وێنەی یادگاریی کۆتایی هات.\n/ خولی ١٢ی دەرچووانی زانکۆی سۆران


کازمى لەبارەى هەڵبژاردنەوە داوایەک ئاراستەى هاوڵاتیان دەکات\nسەرۆکوەزیرانى عێراق لەبارەى هەڵبژاردنەوە داوایەکى ئاراستەى هاوڵاتییان کرد و هانیدان بەشدارى بەرفراوان بکەن لە هەڵبژاردنەکە.\nئەمرۆ سێشەممە، مستەفا کازمى سەرۆکوەزیرانى عێراق لەمیانەى ئەنجامدانى کۆبوونەوەى ئەنجومەنى وەزیرانى عێراق داواى لە هاوڵاتیان کرد کە بایکۆتى هەڵبژاردنى پێشوەختە نەکەن کە چەند هەفتەیەکى کەمى ماوە و بەشدارییەکى بەرفراوان لە هەڵبژاردنەکەدا بکەن.\nرونیشیکردەوە، بایکۆتکردنى هاوڵاتیان لە هەڵبژاردنەکانى رابردوودا بووە هۆى دروستبوونى چەند کێشەیەک و بەشداریکردنى هاوڵاتییانى لە هەڵبژاردنەکە بە گرنگ ناوبرد.\nکازمى گەڕانەوەى رەوتى سەدر بۆ بەشداریکردن لە هەڵبژاردنە پێشوەختەکە بە هەنگاوێکى گەورە ناوبرد و داواشى لەسەرجەمى ئەو لایەنە سیاسیانە کرد کە بایکۆتى هەڵبژاردنەکەیان کردووە پاشگەزببنەوە و بگەڕێنەوە بۆ بەشداریکردن لە پرۆسەکە.\nجەختیشى لەسەر ئەوە کردەوە کە هەموو کارئاسانییەک بۆ ئەنجامدانى هەڵبژاردنە پێشوەختەکە لەوادەى خۆیدا، کراوە.\nهەڵبژاردنى پێشوەخت لە ١٠ى تشرینى یەکەمى ٢٠٢١ ئەنجامدەدرێت و لەنێوخۆیى عێراقدا کۆمسیۆنى سەربەخۆى هەڵبژاردنەکان هەموو ئامادەکارییەکى بۆ ئەنجامدانى تەواوکردووە و لەسەر ئاستى نێودەوڵەتیش پشتیوانییەکى زۆر لەسەر ئەنجامدانى پرۆسەکە دەکرێت لەوادەى دیاریکراوى خۆیدا.


پۆلیسی دەریاوانیی فەرەنسا دەستبەسەر بەلەمێكی ڕاوەماسیی بەریتانیدا دەگرێت، بەهۆی ئەوەی هاتووەتە نێو سنوورە ئاوییەكانی فەرەنسا، ئەوەش قەیرانێكی نوێ لەنێوان ئەو دوو وڵاتە دروستدەكات.\nدوێنێ پۆلیسی دەریاوانیی فەرەنسا لە چێوەی ئۆپەراسیۆنێكی پشكنین دەستی بەسەر بەلەمێكی ڕاوەماسیی بەریتانیدا گرت، دواتر سزای سەرپێچیی پێبژاردن بۆ خاوەنەكەی كرد، ئەوەش بەهۆی ئەوەی بەریتانیا لە یەكێتیی ئەوروپا دەرچووە و سنووری تێپەڕاندووە، بەوەش قەیرانێكی نوێی لە نێوان ئەو دوو وڵاتە دروستكردووە.\nلەوبارەیەوە ئەنیك جیراردین، وەزیری دەریاوانیی فەرەنسا لە تویتێكدا لە هەژماری خۆی لە تۆڕی كۆمەڵایەتی تویتەر نووسیویەتی، “بەلەمەكانی بەریتانیا كە وەرزی گوێچكە ماسییە، دەیانەوێت سنووری ئاویی تێپەڕێنن، دوێنێ بەلەمێكی ئەو وڵاتە ئەوكارەی كردووە”.\nلای خۆشیەوە، وەزارەتی دەریاوانیی فەرەنسا و یەكێتیی ئەوروپا لە ڕایگەیەندراوێكی هاوبەشدا ڕایانگەیاند، فەرەنسا دەتوانێت ئۆپەراسیۆنەكانی لە سنوورە ئاوییەكانی لەگەڵ بەریتانیا چڕبكاتەوە، هاتنە نێو ئاوەكانی وڵاتەكەشی لەلایەن بەلەمە بەریتانییەكان قەدەغە بكات.\nفەرەنسا و بەریتانیا\nجارێكی دیكە نرخی نەوت بەشێوەیەكی بەرچاو بەرزبووەوە و نرخی هەر بەرمیلێك نەوتی برێنت 72 دۆلاری تێپەڕاند. لە چەند…\nهاتنەدەرەوەی ملیۆنان كەس قەدەغەكراوە.. گەردەلوولێكی بەهێز ئەوروپای گرتووەتەوە\nگەردەلوولی (ئیۆنیس) لە دووەم ڕۆژیدا لە ناوچەكانی باكووری ئەوروپا گەیشتە ترۆپك، دەسەڵاتدارانی بەریتانیا هۆشداریدەدەن لەوەی بای بەهێز كە…


چۆن بیر له‌و كه‌سه ئه‌كه‌یته‌وه كه له ناو مردووانا زیندووبووه‌وه؟ – پرسیار و وه‌ڵام\nHome خوێندنه‌وه چۆن بیر له‌و كه‌سه ئه‌كه‌یته‌وه كه له ناو مردووانا زیندووبووه‌وه؟\nچۆن بیر له‌و كه‌سه ئه‌كه‌یته‌وه كه له ناو مردووانا زیندووبووه‌وه؟\nچۆن بیر له عیسا ئه‌كه‌یته‌وه؟\n1 چۆن بیر له عیسا ئه‌كه‌یته‌وه؟\n2 چۆن بیر له له‌دایك بوونه سه‌ر سوڕھێنه‌ره‌كه‌ی ئه‌كه‌یته‌وه؟\n3 عیسا كێ یه؟\n4 فێركردنه‌كانی عیسا\n5 ھێز وتوانای عیسا\n6 ئازار چێشتن و مردنی عیسا\n7 زیندوبوونه‌وه و سه‌ركه‌وتنی عیسا\n8 به‌رز بوونه‌وه‌ی بۆ ئاسمان\n9 گه‌ڕانه‌وه‌ی عیسا بۆ سه‌ر ڕووی زه‌وی\nعیسا خۆی پرسیاری له فه‌ریسیه‌كان كرد ( چۆن بیرله مه ئه‌كه‌نه‌وه؟) ئه‌وه‌تا ئێستاش ئێمه ھه‌مان شت پرسیار ئه‌كه‌ین:\nئایا تۆ ئه‌ی خوێنه‌ری به‌رێز، چۆن بیر له عیسای مه‌سیح ئه‌كه‌یته‌وه؟\nوه‌ڵامت بۆ ئه‌م پرسیاره گرنگه، چونكه خۆشی ئه‌م ژیانه و ژیانی داھاتووی تیایه.\nعیسای پیرۆز وه‌ك په‌یمانی داوه: جارێكی تر ئه‌گه‌رێته‌وه بۆ سه‌ر ڕووی ئه‌م زه‌مینه.\nدیسان ھه‌مان پرسیار ئه‌كاته‌وه:\nمن كێم؟ چۆن بیر له مه ئه‌كه‌یته‌وه؟\nئێمه ئه‌مانه‌وێ له‌م نامیلكه‌دا، چه‌ند ڕاستیه‌كت له باره‌ی عیساوه پێ ڕاگه‌یه‌نین و ئه‌مانه‌وێ تۆ كه‌سی عیسا و كه‌سایه‌تی عیسا به‌راستی بزانیت.\nھیوادارین عیسای پیرۆز ته‌نھا به پێغه‌مبه‌رێك یان به پیاوێكی خواناسی دانه‌نێیت، چونكه ئه‌و كه‌سێكی تایبه‌تی و جیاوازوبێ وێنه‌یه و نموونه‌ی نیه له‌م جیھانه‌دا.\nچۆن بیر له له‌دایك بوونه سه‌ر سوڕھێنه‌ره‌كه‌ی ئه‌كه‌یته‌وه؟\nنه‌بووه و له دایك نه‌بووه كه‌سێك، وه‌ك عیسا كه له دایك بوو. تۆ ناوت عوسمانه و كوری عه‌بدوڵای، ئه‌و ناوی دڵشاده و كوری كه‌ریمه، فڵان ناوی به‌كره و كوری عه‌ڵی یه ، ھه‌موو كه‌سێك كه له دایك بوو ناوی باوكی ھه‌ڵئه‌گرێ، به‌ڵام عیسا به ناوی دایكه‌وه نووسرا به عیسا كوری مریه‌م، چونكه به‌بێ باوك له‌دایك بوو، له ڕۆحی یه‌زدان دروست ببوو.\nحه‌وت سه‌د ساڵ پێش له دایك بوونی، ئیشایا نێردراوی یه‌زدان ھه‌واڵی ئه‌م له دایك بوونه‌ی عیسا ڕا ئه‌گه‌یه‌نێت باسی ئه‌كات. ئه‌مه‌ش له ته‌وراتا نووسراوه (ئیشایا ٧: ١٤) ھه‌روه‌ھا له ئینجیلی مه‌تا دا ئه‌خوێنینه‌وه كه چۆن ئه‌م له دایك بوونه‌ی پێش بینی بۆ كراوه، ھه‌رواش ڕووی داوه و بووه.\nله ئینجیلی مه‌تا ١: ١٨-٢٥ له دایك بوونی عیسا به‌م شێوه‌یه بوو، له كاتێكا مریه‌م ده‌زگیرانی یوسف بوو، پێش ئه‌وه‌ی بیگوێزێته‌وه، به ھ‌ۆی ڕۆحی پیرۆزه‌وه سكی پڕ بووه.\nیوسفی ده‌زگیرانی كوڕێكی زۆر چاك بوو، نه‌یویست ئابڕوی به‌رێت و بڕیاریدا به‌نھێنی وازی لێ بێنێت. له كاتێكا كه بیری له‌مه ئه‌كرده‌وه، فریشته‌یه‌ك له خه‌وا ھاته لای و پێی ووت: ( ئه‌ی یوسف كوری داود مه‌ترسه له‌وه‌ی مریه‌م بێنیت، چونكه ئه‌وه‌ی ئه‌و سكی پێی ھه‌یه له ڕۆحی پیرۆزه).\nكورێكی ئه‌بێت و ناوی ئه‌نێیت عیسا، چونكه ئه‌و، ئه‌و كه‌سه‌یه كه گه‌له‌كه‌ی رزگار ئه‌كات له گوناھه‌كانیان. ئه‌مانه ھه‌مووی ڕوویدا، تاوه‌ك ئه‌وه‌ی یه‌زدان له‌سه‌ر زمانی نێرراوی خۆیه‌وه ڕایگه‌یاند بێته دی (ئا ئه‌وه‌تا كچێك سكی پڕ ئه‌بێت، كوڕێكی ئه‌بێت ناوی ئه‌نرێت به (عه‌مانوێل) واته یه‌زدان له گه‌ڵمانایه).\nكاتێ یوسف خه‌به‌ری بووه‌وه، ئه‌وه‌ی فریشته‌كه فرمانی پێدا كرد: (ھه‌ستا و ده‌زگیرانه‌كه‌ی ھێنایه لای خۆی بێ ئه‌وه‌ی له‌گه‌ڵی جووت ببێ تا له‌دایك بوونی مناڵه‌كه، كاتێ مناڵه‌كه له دایك بوو ناوی نا عیسا).\nیه‌زدان ئاده‌می باوكمانی له خۆڵ دروست كرد، ئێمه ڕۆڵه‌ی ئه‌وین، ھه‌تا پێغه‌مبه‌ره‌كانیش. ھه‌موومان له خۆڵی سه‌ر زه‌وین، ته‌نھا عیسا نه‌بێت كه له ئاسمانه‌وه‌یه و یه‌كسه‌ر له ڕۆحی یه‌زدانه‌یه‌وه، پاك و بێ گه‌رد، هه‌موو مرۆڤ گوناھی تیایه ته‌نھا ھه‌ر ئه‌و نه‌بێت. ئینجیلی پیرۆز پێمان ڕا ئه‌گه‌یه‌نێت كه عیسا ھات تاوه‌كو مرۆڤ ڕزگاركات له گوناھ.\nئه‌و ھه‌موو سوڵتان و مه‌زنی و توانای ئاسمانی پێ درا ته‌نانه‌ت گوناھ پاك كردنه‌وه و له گوناھ خۆشبوونیش، ئه‌وه‌ی كه به ھیچ پێغه‌مبه‌رێك و نێراوێكی یه‌زدانی كه نه‌درا. دوو كه‌س ئه‌كه‌ونه ناو بیرێكی قوڵه‌وه و یه‌كێك له‌و دووانه كه زۆر ئه‌ترسێت به‌ویكه ئه‌ڵێت چارێكم كه و ڕزگارم كه، كابراكه‌ی كه‌ش پێی ئه‌ڵێت ھه‌ی بێ مێشك، ئه‌وه‌تا منیش له گه‌ڵتام له ناو ئه‌م بیره قۆڵه‌دا چیت بۆ بكه‌م. ئینجا پاش ماوه‌یه‌ك یه‌كێك دێت و له سه‌ره‌وه په‌تێكیان بۆ درێژ ئه‌كات و به‌رزیان ئه‌كاته‌وه. ئه‌مه‌ش ئه‌و ده‌وریه كه عیسا ئه‌یبینێت بۆیه ناوی نرا ڕزگاركه‌ر.\nعیسا كێ یه؟\nعیسا ئه‌و كه‌سه پاك و بێ گه‌رده‌یه كه گوناھ له ده‌رونیا نه‌بوو. ئه‌و ته‌نھا كه‌سێكه له‌م جیھانه‌دا كه پێویستی به‌وه نه‌بوو داوای له گوناھ خۆش بوون بكات.\nھه‌موو كه‌سێك، ته‌نانه‌ت پێغه‌مبه‌ره‌كانیش داوای له گوناھ خۆش بوونیان كرد، داود و ئبراھیم و ھه‌بوو ئه‌وانه‌ی كه، به‌ڵام عیسا ته‌نھا كه‌سه كه پێویستی به‌وه نه‌بوو.\nته‌نانه‌ت به دوژمنه‌كانیشی ووت:\nكێ ئه‌توانێت ھه‌ڵه‌یه‌كه‌م لێ بگرێت و گوناھێكم باس كات؟\nكێ له ئێمه ئه‌توانێت به‌رامبه‌ر یه‌زدان و كه‌س و كار و ھاوڕێیانی ڕابوه‌ستێت و بڵێت من ھیچ گوناھێكم نییه و كێ ئه‌توانێت باسی گوناھ و ھه‌ڵه‌یه‌كی من بكات؟\nكاتێك عیسایان به دیلی ھێنایه به‌رده‌م والی ئه‌و ناوچه‌یه كه ناوی پیلاتۆس بوو، پیلاتۆس ووتی:\nمن ھیچ گوناھێك ته‌نانه‌ت ھه‌ڵه‌یه‌كیش له‌م پیاوه‌دا نابینم. ده‌ستی شت و ووتی:\n)من به‌ریم له خوێنی ئه‌م بێ تاوانه. (\nبه كورتی، نه‌ھاتۆته سه‌ر ڕووی زه‌وی كه‌سێك ھه‌ڵه و گوناھی نه‌كردبێت ته‌نھا عیسای پیرۆز نه‌بێت.\nجارێكیان دوژمنانی عیسا چه‌ند كه‌سێكیان نارد تاكو عیسا به‌دیل بگرن، كاتێ ھاتنه ئه‌و شوێنه‌ی عیسای لێ بوو و گوێیان له قسه و فێركردنه‌كانی بوو، ده‌ستیان بۆ نه‌برد و گه‌ڕانه‌وه و ووتیان:\nنه‌مان دیوه له ژیانمانا كه‌سێك وه‌ك ئه‌و پیاوه قسه بكات.\nعیسا كه ئه‌ڵێت: من ڕووناكی جیھانم (یۆحه‌نا ٨ :١٢).\nیه‌كێك له ھاوڕێیانم مانای ئه‌م ووته‌یه‌ی عیسا ئاوھا لێكدایه‌وه و ووتی:\nپێغه‌مبه‌ران وه‌ك ڕووناكی مانگ وان.\nیه‌ك له دوای یه‌ك ھاتن وه‌ك مانگی یه‌ك شه‌وه كه چۆن دێت ئینجا وورده وورده زیاد ئه‌كات و ئه‌بێته مانگی ته‌واو و ڕووناكی ئه‌دات، ئینجا له دواییا نامێنێت.\nپێغه‌مبه‌ران وه ك ڕووناكی مانگ، ڕووناكی مۆم و چرا وا بوون و ھه‌موو گه‌لان كه‌مێك له‌و ڕووناكیه‌یان بۆ ھات، به‌ڵام كه ڕووناكی ڕۆژ ده‌ركه‌وت، ئیتر كێ پێو‌یستی به ڕووناكی مۆم و مانگ و چرا ھه‌یه؟\nعیسا وویی: من ڕووناكی جیھانم\nڕووناكی بۆ ھه‌موو جیھان، بۆ ھه‌موو گه‌لانی سه‌ر ڕووی زه‌وی.\nدیسانه‌وه عیسا ئه‌ڵێت: (منم ڕێگاو، ڕاستی و ژیان.)\nھه‌موو پێغه‌مبه‌ران ھه‌وڵیاندا ڕێگای یه‌زدان به خه‌ڵكی بناسێنن و پێشانی بده‌ن،\nووتیان: ئه‌مه‌یه ڕێگه بۆ لای یه‌زدان، ئه‌مه بكه‌ن ئه‌وه مه‌كه‌ن. به‌ڵام عیسا ئه‌ڵێت: منم ڕێگا.\nجارێكیان مناڵێك له شارێكی زۆر گه‌وره‌دا ڕێگه‌ی ماڵه‌وه نادۆزێته‌وه، یه‌كێك دێت و ڕێگه‌كه‌ی بۆ ده‌ست نیشان ئه‌كات و پێشی ئه‌ڵێت ڕێك بڕۆ ئینجا به ده‌سته‌ڕاستا، دوایی به ده‌ستی چه‌پا ئینجا دیسان وابرۆ…به‌ڵام له پڕ كابرایه‌ك ھات و ده‌ستی مناڵه‌كه‌ی گرت و بردی به ڕێگاكه‌دا دوایش كه مناڵه‌كه ھیلاك بوو گرتیه باوه‌شی تا گه‌یاندیه ماڵه‌وه.\nكابرای یه‌كه‌م ڕێگه‌كه‌ی بۆ مناڵه‌كه ده‌ست نیشان كرد، به‌ڵام كابرای دووھه‌م خۆی بوو به ڕێگا بۆ مناڵه‌كه.\nسه‌ره‌رای ئه‌مه عیسای پیرۆز ئه‌ڵێت:\nوه‌رنه لام، ھه‌موو ئه‌وانه‌ی بارتان قورس و گرانه و ھیلاكن، من ئه‌تان حه‌سێنمه‌وه (مه‌تا ١١: ٢٨)\nھیچ كه‌سێك، ھیچ پێغه‌مبه‌رێك نه‌یتوانیوه بدوێت به‌م شێوه‌یه‌ی عیسا پێی داواوه. عیسای پیرۆز وێنه‌ی نییه، كه‌واته كابراكان ڕاستیان كرد كه ووتیان:\nنه‌مان دیوه له ژیانمانا كه‌سێك وه‌ك ئه‌و پیاوه قسه بكات!ناو و ناونیشانی عیسا\nھه‌موو نێرراوێكی یه‌زدان ناونیشانی خۆی ھه‌بووه، نێردراوی یه‌زدان ئیبراھیم ناونیشانی (دۆستی یه‌زدان) بووه، نێردراوی یه‌زدان موسا ناونیشانی (قسه‌كه‌ری یه‌زدان) بووه و به‌م شێوه‌یه عیسا ئه‌و ناونیشانه‌ی وه‌رگرت، كه به (ڕۆحی یه‌زدان) یان به (ڕۆڵه و كوری یه‌زدان) ناوبرا.\nله ئینجیلی پیرۆزدا ئه‌خوێێنینه‌وه كه چۆن عیسا له ڕۆحی یه‌زدان له دایك بوو وه چۆن له ئاسمانه‌وه یه‌زدانی باوك ئه‌دوێت و ئه‌ڵێت: ئه‌وه‌تا رۆڵه‌ی من، ئه‌وه‌ی پێی دڵشادم.(لۆقا ٩: ٣٥)\nته‌نانه‌ت لای مرۆڤیش ڕۆڵه و كوڕ زۆر گرینگ و خۆشه‌ویست تره له دۆست یان ھاوڕێ یان قسه‌كه‌ر، ھه‌روه‌ھا ڕۆڵه یا كوڕ كه‌سێكه كه نموونه‌یه بۆ باوك و له باتی باوك ئه‌دوێت و جێگه‌ی باوك ئه‌گرێته‌وه و خه‌ڵكی به چاوی باوكیه‌وه سه‌یری ئه‌كه‌ن.\nكاتێك فیلیپۆس به عیسا ئه‌ڵێت گه‌وره‌م باوكمان نیشان به، عیسا وه‌لامی ئه‌داته‌وه و ئه‌ڵێت: فیلیپۆس، من ماوه‌یه‌كی دوور و درێژه له گه‌ڵتانم، ھێشتا ھه‌ر نه‌تان ناسیم؟ ئه‌وه‌ی منی بینیه‌وه، باوكی بینیوه، من له باوكدام و باوكیش له مندایه. (یۆحه‌نا ١٤ : ٩-١٠)\nھێز وتوانای عیسا\nئه‌و توانای ھه‌موو شتێكی ھه‌یه، له سه‌ر زه‌وی و له ئاسمانیش، ئه‌وه‌ی یه‌زدان ئه‌و كات، عیسای پیرۆزیش كردی. مردوی زیندووكرده‌وه، كوێری چاك كرده‌وه، نه‌خۆشی قورس و گرانی له سه‌ر شانی خه‌ڵكی لابرد، ته‌نانه‌ت گوناھی خه‌ڵكیشی به‌خشی، ھه‌موو ئه‌و شتانه‌ی كرد كه ته‌نھا یه‌زدان ئه‌توانێت بیكات.\nپێغه‌مبه‌ران نه‌خۆشیان چاك كردۆته‌وه و ھه‌ندێ شتی كه‌یان كردوه، ھه‌موو به‌داواكاری له یه‌زدان و به ناوی یه‌زدانه‌وه، به‌ڵام عیسا ھه‌موو ئه‌وانه‌ی كرد به ھێزی خۆی و داوای خۆی.\nعیسای پیرۆز كاتێك نه‌خۆشی چاك كرده‌وه یان مردووی زیندووكرده‌وه ووتی:\nمن ئه‌مه‌وێت چاك به‌ره‌وه!\nمن ئه‌مه‌وێت پاك به‌ره‌وه!\nمن ئه‌مه‌وێت زیندووبه‌ره‌وه و ھه‌سته!\nله ئینجیلی مه‌رقۆس به‌شی پێنجه‌م نووسراوه، عیسا ده‌ستی كچێكی گرت و بانگی كرد و ووتی:\nئه‌و كیژۆڵه، پێت ئه‌ڵێم ھه‌سته! (مه‌رقۆس ٥ : ٤١)\nعیسا به ئاشكرا باسی ده‌سه‌ڵاتی خۆی كرد و خۆی بۆ خه‌ڵكی ده‌رخست. له . (یۆحه‌نا ٥ : ١١) ئه‌خوێنینه‌وه كه عیسای پیرۆز ئه‌ڵێت:\nمنم زیندووبوونه‌وه و ژیان.\nڕۆژی ھه‌ستانه‌وه و زیندووبوونه‌وه، ھه‌موو مرۆڤ مرۆڤی ناو گوڕستانه‌كانیش ھه‌موو، گوێ یان له ده‌نگی ئه‌بێت و زیندوو ئه‌بنه‌وه.\nعیسای پیرۆز نه‌ك ھه‌ر ته‌نھا توانای نه‌خۆشی چاك كردنه‌وه و زیندوو كردنه‌وه‌ی ھه‌یه به‌ڵكو توانای ئه‌وه‌شی ھه‌یه كه ژیانی ھه‌تاھه‌تایی ژیانی دوایی به مرۆڤ ببه‌خشێ، واته عیسای پیرۆز ھه‌موو توانایه‌كی یه‌زدانی ھه‌یه بۆیه ئه‌و به مامۆستا و نێرراو و خوداوه‌ندیش ناو ئه‌برێت.\nئازار چێشتن و مردنی عیسا\nكێ ئه‌زانێ شوێن و كاتی مردنی؟ له سه‌ر ڕێگا، له ماڵه‌وه، له خه‌سته‌خانه، به‌ته‌مه‌نی چل ساڵی، چل و پێنچ ساڵی، شه‌ست ساڵی، زیاتر كه‌م تر. به نه‌خۆشی، به‌چی و چۆن ئه‌بێت مردنه‌كه‌ی كه‌س ئه‌مه‌ی نه‌زانیوه و ناش زانێت، ته‌نھا عیسا نه‌بێت، كات و شێوه و شوێنی مردنی خۆی به قوتابیه‌كانی ووت كه له ئۆرشه‌لیم ئه‌بێت و له جه‌ژنی قوربانا ئه‌بێت، ئه‌و كاته‌ی مه‌ڕی تیا سه‌ر ئه‌برێت و ئه‌كرێت به قوربانی ئه‌میش له‌و رۆژه‌دا له خاچ ئه‌درێت و به‌مه ئه‌بێته قوربانیه‌كی مه‌زن، قوربانییه‌ك كه ئیتر له دوای ئه‌و ڕۆژه‌وه پێویست به مه‌ڕ سه‌ربرین نه‌بێت، بۆ پاك كردنه‌وه‌ی گوناھ.\nخوێنی عیسای له ڕۆحی یه‌زدان له دایك بوو، بووه قوربانییه‌كی گه‌وره و له‌و ڕۆژه‌وه ئیتر زۆر كه‌س ھه‌ن كه بۆ جه‌ژنی قوربان مه‌ڕ سه‌ر نابڕن تابیكه‌نه قوربانی بۆ پاك بوونه‌وه‌ی ھه‌ڵه و گوناھیان، چۆنكه باوه‌ر به‌وه ئه‌كه‌ن كه خوێنی قوربانیه‌كه‌ی عیسا زۆر مه‌زنتره له خوێنی ئاژه‌ڵێك. له گه‌ڵ ئه‌مه‌شدا ئه‌بێت ئه‌وه بزانیت، كه عیسا خۆی به ڕه‌زامه‌ندی خۆی چوو بۆ سه‌رخاچ. له ئینجیلی یۆحه‌نا ١٠ :١٨ نووسراو، عیسا ئه‌ڵێت: كه‌س ناتوانێت ژیانم به‌رێت، من خۆم پێشكه‌شی ئه‌كه‌م.\nزیندوبوونه‌وه و سه‌ركه‌وتنی عیسا\nعیسای پیرۆز نه‌ك ھه‌ر كات و شوێنی مردنی خۆی ده‌ست نیشان كرد، به‌ڵكی كاتی زیندو بوونه‌وه‌شی ئاشكرا كرد.\nئه‌و مرد و دوژمنانی ھه‌موو توانایه‌كیان به‌كارھێنا تاوه‌ك له گۆڕه‌كه‌یدا بمێنێته‌وه. تاشه به‌ردێكی زۆر گه‌وره و قورسیان خسته به‌ر ده‌رگای گۆرستانه‌كه و مۆری ده‌وڵه‌تی ڕۆمیان لێدا و به پاسه‌وان ئه‌گاداریان كرد. به‌ڵام وه‌ك په‌یمانی دابوو، له مردن ھه‌ڵسایه‌وه و خۆی نیشان به قوتابیه‌كانی دا په‌ترۆس و مریه‌م ھه‌روه‌ھا خۆی نیشان به نزیكه‌ی پێنج سه‌د كه‌سی كه دا.\nعیسای پیرۆز شوێنی بزماره‌كانی له خاچ دانه‌كه‌ی به ده‌ست و قاچیه‌وه نیشان دا و خواردی و خواردیه‌وه له گه‌ڵیان.\nبه‌رز بوونه‌وه‌ی بۆ ئاسمان\nگه‌ت ھات و له كۆمه‌ڵی جوله‌كه بپرسی و بڵێیت: كێتان ئه‌وێت كه به‌رزترین پله و پایه‌ی ھه‌بێت له ئاسمانا؟ ئه‌وا خیرا وه‌ڵام ئه‌ده‌نه‌وه و ئه‌ڵێن، موسا.\nئه‌گه‌ر له كۆمه‌ڵێ مه‌سیحی بپرسی، ئێوه كێتان ئه‌وێت، ئه‌ڵێن عیسا. ھه‌ر كۆمه‌ڵه‌ی داوای نێردراوێك ئه‌كات.\nبه‌ڵام یه‌زدانی باوك عیسای پیرۆزی برد بۆ ئاسمان و به‌رزترین و مه‌زنترین پایه و پله‌ی پێ به‌خشی. له ئینجیلدا (فیلیپی ٢: ٩-١١) نووسراوه:\nبۆیه خودا زۆر به‌رزی كرده‌وه و\nناوێكی دایێ له سه‌رووی هه‌موو ناوێك،\nتاكو هه‌موو ئه‌ژنۆیه‌ك بۆ ناوی عیسا چۆك دابده‌ن،\nله ئاسمان و سه‌ر زه‌وی و ژێر زه‌ویش،\nهه‌روه‌ها هه‌موو زمانێك دان بنێت كه عیسای مه‌سیح خاوه‌ن شكۆیه،\nبۆ شكۆی خودای باوك.\nگه‌ڕانه‌وه‌ی عیسا بۆ سه‌ر ڕووی زه‌وی\nله ئینجیلی یۆحه‌نا ١٤: ١-٤ نووسراوه.  عیسا ئه‌لێت:\n(دڵ ته‌نگ مه‌بن، ئێوه باوه‌رتان به یه‌زدان ھه‌یه، كه‌واته باوه‌ر به من بكه‌ت. ماڵی باوكم ژووری زۆری تیایه، خۆ ئه‌گه‌ر وا نه‌بوایه ئه‌وسا ئه‌م ووت، من ئه‌ڕۆم بۆ ئه‌وه‌ی شوێنتان بۆ ئاماده‌كه‌م.\nدوای ئه‌وه‌ی ئه‌چم بۆ ئاسمان، ئه‌گه‌رێمه‌وه لاتان، ئه‌وسا له‌گه‌ڵ خۆم ئه‌تان به‌م، تا ئێوه‌ش له‌و شوێنه بن كه منی لێ ئه‌بم. ئێوه ڕێگای ئه‌و شوێنه ئه‌زانن كه من بۆی ئه‌چم. )\nھه‌روه‌ھا دوای ئه‌وه‌ی عیسا گه‌ڕاوه‌یه بۆ ئاسمان خه‌ڵكی شاری جه‌لیلی بانگ كردوو پێی ووتن:\n(ئه‌ی جه‌لیلیه‌كان، ئه‌وه چیتانه ھه‌ر ڕاوه‌ستاون و سه‌یری ئاسمان ئه‌كه‌ن، ئه‌و عیسایه‌ی له نێوانتانا به‌رز كرایه‌وه: جارێكی كه ئه‌گه‌ڕێته‌وه). ھه‌موو مه‌سیحیه باوه‌رداره‌كان گومان له گه‌ڕانه‌وه‌ی عیسای پیرۆز ناكه‌ن و چاوه‌ڕوانی گه‌ڕانه‌وی ئه‌كه‌ن، تاوه‌ك بێته‌وه و ھه‌موو باوه‌ردارانی له سه‌ر زه‌وی و له ژێر زه‌و‌ی له‌گه‌ڵ خویا به‌رێت.\nعیسای پیرۆز مسۆگه‌ر ئه‌گه‌ڕێته‌وه و ھه‌رچی كه‌س ھه‌یه باوه‌ری پێ ئه‌ھێنێ و به پادشا و خوداوه‌ندی خۆیانی دا ئه‌نێن. ھه‌موو كه‌س دێته به‌رده‌می ڕاناوه‌ستێ تاوه‌ك حسابی له‌گه‌ڵ بكات.\nگه‌ر ھات و یه‌كێكێش پێی ووت تۆ یه‌كێكی له نێرراوانی یه‌زدان، ئه‌وسا دیاره ئه‌ویش ئه‌ڵێت باشه بۆچی به قسه‌ت نه‌كردم؟


<< < لۆقا 1 > >>\nمزگێنی بەپێی نووسینی لۆقا\n١ ئەی ساوفیلۆسی* پایەبەرز، زۆر کەس هەستان بە داڕشتنی چیڕۆکی ئەو شتانەی* لەلای ئێمە هاتنە دی، ٢ وەک ئەوەی لەلایەن ئەوانەوە پێمان گەیشت کە لە سەرەتاوە شایەتحاڵ و خزمەتکاری پەیامەکە* بوون. ٣ لەدوای ئەوەی من لە سەرەتاوە پشکنینێکی وردم بۆ هەموو شتێک کرد، ئێستاش بە باشم زانی بە ڕیزبەندی بۆت بنووسم، ٤ تاکو لە ڕاستی ئەو قسانە دڵنیابی کە فێرکراوی.\n٥ لەو سەردەمەی هێرۆدسی باوک پاشای یەهودیا بوو، کاهینێک* لە نۆرەی نەوەی ئەبیا* هەبوو ناوی زەکەریا، ئەلیساباتی ژنیشی لە نەوەی هارون بوو. ٦ هەردووکیان لەبەرچاوی خودا ڕاستودروست بوون، بێ گلەیی بوون لە پەیڕەوکردنی هەموو ڕاسپاردە و حوکمەکانی* یەزدان. ٧ بەڵام منداڵیان نەدەبوو، چونکە ئەلیسابات نەزۆک بوو، هەردووکیشیان بە ساڵدا چووبوون.\n٨ کاتێک زەکەریا لە نۆرەی کۆمەڵەکەی خۆیدا کاروباری کاهینیێتی جێبەجێ دەکرد لەبەردەم خودا، ٩ بەگوێرەی نەریتی کاهینیێتی* ، تیروپشکی کەوتە سەر تاکو بچێتە ناو پەرستگای یەزدان و بخوور بسووتێنێت. ١٠ لە کاتی سووتانی بخوورەکەدا، خەڵکی هەموو لە دەرەوە نوێژیان دەکرد.\n١١ لەوێ فریشتەیەکی یەزدانی بۆ دەرکەوت، لەلای ڕاستی قوربانگای بخوور ڕاوەستابوو. ١٢ کاتێک زەکەریا فریشتەکەی بینی، پەشۆکا و ترسی لێ نیشت. ١٣ بەڵام فریشتەکە پێی گوت: «زەکەریا مەترسە، چونکە پاڕانەوەکەت بیسترا، ئەلیساباتی ژنیشت کوڕێکی بۆت دەبێت و ناوی لێ دەنێیت یەحیا* . ١٤ ئەو دەبێتە مایەی خۆشی و شادی بۆ تۆ، زۆر کەس بە لەدایکبوونی دڵخۆش دەبن، ١٥ چونکە ئەو لەبەرچاوی یەزدان دەبێتە کەسێکی مەزن و پایەبەرز. هەرگیز شەراب و مەی ناخواتەوە. لە سکی دایکییەوە پڕدەبێت لە ڕۆحی پیرۆز و ١٦ زۆر لە ڕۆڵەکانی ئیسرائیل بۆ لای یەزدانی پەروەردگاری خۆیان دەگەڕێنێتەوە. ١٧ بە ڕۆح و توانای ئەلیاسەوە پێش یەزدان دەکەوێت* ، تاکو دڵی باوکان بۆ لای منداڵەکان ڕابکێشێت و یاخیبووانیش بۆ لای دانایی ڕاستودروستان بگەڕێنێتەوە، بۆ ئەوەی گەلێکی ئامادە بۆ یەزدان پێکبهێنێت.»\n١٨ زەکەریاش بە فریشتەکەی گوت: «بە چی ئەمە بزانم، چونکە خۆم پیرم و ژنەکەشم بە ساڵدا چووە؟»\n١٩ فریشتەکە وەڵامی دایەوە: «من جبرائیلم* لەبەردەم خودا ڕادەوەستم، نێردراوم تاکو لەگەڵت بدوێم و ئەم مژدەیەت بدەمێ. ٢٠ ئەوەتا لە ئێستاوە تۆ لاڵ دەبیت و توانای قسەکردنت نامێنێت هەتا ئەو ڕۆژەی ئەم شتانە ڕوودەدەن، چونکە باوەڕت بە قسەکەم نەکرد، ئەوەی لە کاتی خۆیدا دێتە دی.»\n٢١ خەڵکەکە چاوەڕوانی زەکەریایان دەکرد و سەرسام ببوون لە دواکەوتنی لەناو پەرستگادا. ٢٢ کاتێک هاتە دەرەوە نەیتوانی لەگەڵیان بدوێت، جا زانییان کە لە پەرستگادا بینینێکی بۆ ئاشکرا کراوە، چونکە بە ئیشارەت لەگەڵیان دەدوا و بە لاڵی مایەوە.\n٢٣ کاتێک ڕۆژانی خزمەتکردنەکەی تەواوبوو، گەڕایەوە ماڵ. ٢٤ دوای ئەو ڕۆژانە، ئەلیساباتی ژنی سکی پڕبوو، پێنج مانگ خۆی شاردەوە و دەیگوت: ٢٥ «یەزدان ئەمەی بۆ کردم، لەم ڕۆژانەدا چاکەی خۆی نیشان دا و ئابڕووی منی لەنێو خەڵکدا کڕییەوە.»\n٢٦ کاتێک ئەلیسابات سکی شەش مانگ بوو، خودا جبرائیلی فریشتەی نارد بۆ شارێک لە ناوچەی جەلیل کە ناوی ناسیرە بوو، ٢٧ بۆ لای پاکیزەیەکی مارەبڕاو لە پیاوێک لە بنەماڵەی داود کە ناوی یوسف بوو، ناوی پاکیزەکەش مریەم بوو. ٢٨ جبرائیل هاتە لای مریەم و گوتی: «سڵاو، ئەی ئەو کەسەی نیعمەتی خودات بەسەردا ڕژاوە، یەزدانت لەگەڵدایە.»\n٢٩ بەڵام ئەو بە پەیامەکە زۆر شێوا و بیری کردەوە، دەبێت ئەمە چ جۆرە سڵاوێک بێت. ٣٠ فریشتەکە پێی گوت: «مەترسە مریەم، چونکە لەلای خودا ڕەزامەندیت بەدەستهێنا. ٣١ ئەوەتا سکت دەبێت و کوڕێکت دەبێت ناوی لێ دەنێیت عیسا. ٣٢ پایەبەرز دەبێت و بە کوڕی خودای هەرەبەرز ناودەبردرێت، خودای پەروەردگاریش تەختی داودی باوکی پێدەداتەوە. ٣٣ هەتاهەتایە حوکمڕانی نەوەی یاقوب دەکات، شانشینەکەشی کۆتایی نایەت.»\n٣٤ بەڵام مریەم بە فریشتەکەی گوت: «ئەمە چۆن دەبێت، کە من هێشتا پاکیزەم؟»\n٣٥ فریشتەکە وەڵامی دایەوە: «ڕۆحی پیرۆز دێتە سەرت و هێزی خودای هەرەبەرز دەبێتە سایەی سەرت. لەبەر ئەوە ئەو پیرۆزەی لێت دەبێت بە کوڕی خودا ناودەبردرێت. ٣٦ ئەوەتا ئەلیساباتی خزمیشت بەو پیرییە سکی پڕە بە کوڕێک. ئەوەی پێیان دەگوت نەزۆک سکی شەش مانگە، ٣٧ چونکە هیچ شتێک لەلای خودا مەحاڵ نییە.»\n٣٨ مریەم گوتی: «ئەوەتا من کارەکەری یەزدانم. ئەوەی تۆ دەیفەرموویت با بێتە دی.» فریشتەکەش بەجێی هێشت.\n٣٩ لەو ڕۆژانەدا، مریەم هەستا و خێرا بۆ شارۆچکەیەک چوو لە ناوچە شاخاوییەکانی هەرێمی یەهودیا. ٤٠ چووە ماڵی زەکەریا و سڵاوی لە ئەلیسابات کرد. ٤١ کاتێک ئەلیسابات گوێی لە سڵاوەکەی مریەم بوو، منداڵەکە لە سکیدا کەوتە جوڵەجوڵ و ئەلیسابات پڕبوو لە ڕۆحی پیرۆز. ٤٢ ئەلیسابات بە دەنگێکی بەرز هاواری کرد: «لەنێو ژناندا بەرەکەتداریت، بەرهەمی سکت بەرەکەتدار دەبێت! ٤٣ ئەم شکۆیەم لەکوێوە بۆ هات، هەتا دایکی گەورەکەم بێت بۆ لام؟ ٤٤ چونکە هەر کە دەنگی سڵاوەکەت بەر گوێم کەوت، منداڵەکە لە خۆشیدا لە سکمدا هەڵبەزییەوە. ٤٥ خۆزگە دەخوازرێت بەوەی* باوەڕی هێناوە کە لە یەزدانەوە چی پێ گوتراوە دێتە دی.»\n٤٦ مریەمیش گوتی:\n٤٧ ڕۆحم بە خودای ڕزگارکەرم دڵشادە،\n٤٨ چونکە سەیری بێفیزی کارەکەرەکەی کرد.\n٤٩ چونکە توانادار کاری گەورەی بۆ من ئەنجام دا،\n٥٠ بەزەییەکەی بۆ ئەوانەیە کە لێی دەترسن،\n٥١ بە بازووی کاری بەهێزی ئەنجام دا،\n٥٢ تەختی توانادارەکانی سەرەوژێر کردووە و\n٥٣ برسییەکانی لە خێروبێر تێر کرد،\n٥٤ بە یارمەتیدانی گەلی ئیسرائیلی بەندەی خۆی\n٥٥ لەگەڵ ئیبراهیم و نەوەکەی،\n٥٦ مریەم لەلای ئەلیسابات نزیکەی سێ مانگ مایەوە، پاشان گەڕایەوە بۆ ماڵەکەی خۆی.\n٥٧ ئەلیسابات کاتی منداڵبوونی هات و کوڕێکی بوو. ٥٨ جا دراوسێ و خزمانی بیستیان یەزدان دەرگای بەزەیی فراوانی خۆی بۆ کردووەتەوە، لەگەڵی شادمان بوون.\n٥٩ لە ڕۆژی هەشتەمدا بۆ خەتەنەکردنی منداڵەکە هاتن، لەسەر ناوی باوکی ناویان لێنا زەکەریا. ٦٠ بەڵام دایکی گوتی: «نەخێر، ناوی دەنرێت یەحیا* .»\n٦١ پێیان گوت: «کەس لە خزمانت بەم ناوە ناونەنراوە.»\n٦٢ ئینجا ئیشارەتیان بۆ باوکی کرد، دەیەوێت چ ناوێکی لێ بنێت. ٦٣ تەختەیەکی داوا کرد و لەسەری نووسی: «ناوی یەحیایە.» هەموو سەرسام بوون. ٦٤ دەستبەجێ دەم و زمانی زەکەریا کرایەوە، قسەی کرد و ستایشی خودای دەکرد. ٦٥ هەموو دراوسێکانیان ترسیان لێ نیشت و لە سەراپای ناوچە شاخاوییەکانی یەهودیا هەموو ئەم شتانە بوو بە قسە و باسی سەر زاری خەڵکی. ٦٦ هەموو ئەوانەی ئەم باسەیان بیست لە دڵی خۆیاندا گوتیان: «ئایا ئەم منداڵە دەبێتە چی؟» چونکە دەستی یەزدانی لەگەڵ بوو.\n٦٧ زەکەریای باوکیشی پڕبوو لە ڕۆحی پیرۆز و پێشبینی کرد، گوتی:\n٦٨ «ستایش بۆ یەزدانی پەروەردگاری ئیسرائیل،\nچونکە گەلەکەی بەسەرکردەوە و کڕییەوە* .\n٦٩ هێزی ڕزگاریمانی هەستاندەوە،\n٧٠ وەک چۆن لە کۆنەوە لە ڕێگەی پێغەمبەرە پیرۆزەکانییەوە دواوە،\n٧١ بۆ ڕزگاربوون لە دەست دوژمنان و\n٧٢ هەروەها بۆ بەخشینی بەزەیی بە باوباپیرانمان و\n٧٣ واتە ئەو سوێندەی کە بۆ ئیبراهیمی باپیرە گەورەمانی خوارد:\n٧٤ کە ئێمە لە دەست دوژمن ڕزگارمان بێت و\n٧٥ هەموو ڕۆژانی ژیانمان بە پیرۆزی و ڕاستودروستی* لەبەردەمیدا بین.\n٧٦ «تۆش ئەی منداڵ، بە پێغەمبەری خودای هەرەبەرز ناودەبردرێیت،\n٧٧ تاکو بە گەلەکەی ڕابگەیەنیت\n٧٨ بەهۆی بەزەییە بەسۆزەکەی خودامانەوە،\n٧٩ تاکو بەسەر ئەوانەی لە تاریکی و لە سێبەری مەرگدا دانیشتوون بدرەوشێتەوە،\n٨٠ منداڵەکەش گەشەی دەکرد و لە ڕۆحدا بەهێز دەبوو، لە چۆڵەوانی مایەوە هەتا ئەو ڕۆژەی کە خۆی بۆ گەلی ئیسرائیل دەرخست.


ناسا- ڕۆبۆتێکی نارد بۆ سەر مەریخ | kurditgroup\nناسا- ڕۆبۆتێکی نارد بۆ سەر مەریخ\nدوێنێ شەمە کاتژمێر ٣ ی پاشنیوەڕۆ بەکاتی UK، لە ویلایەتی فلۆریداوە [url=http://www.nasa.gov/]NASA[/url] ڕۆبۆتێکی یەک تەنی بەڕێکرد بۆ سەر ئەستێرەی مەریخ. بەڕێکردنی ئەم ڕۆبۆتە کە شەش پێچکەی (تایە) هەیە بەشێوەیەکی سەرکەوتوانە بەڕێکرا بۆ لیکۆڵینەوە و گەڕان بەدوای ژیان لەسەر مەریخ.\nئەم ڕۆبۆتە ناویان ناوە "Curiosity" بۆ ماوەی دوو ساڵ دەمێنێتەوە لەسەر ئەستێرەی ناوبراو و بڕیارە لە ڕیکەوتی ٦ ی گەلاوێژ (ئاب) لەسەر مەریخ بنیشێتەوە.\nزانای سەرپەرشتیاری پرۆژەکە "Ashwin Vasavada" ئەم ڕۆبۆتەی بە ڕۆبۆتی خەونەکانی مەریخ ناوبردووە وە دەڵێت، ئەمە باشترین ڕۆبۆتە کە تا ئێستا NASA بۆ ئەم کارە دروستیکردبێت و ناردبێتی بۆ سەر مەریخ وە وتی ئێمە زۆر لەدڵەڕاوکێدابووین لەکاتی بەڕێکردنی"Curiosity".\nجێگای ئاماژەپێکردنە ئەم ڕۆبۆتە ماوەی ٨ مانگ و نیو بەڕێوە دەبێت تا دەگات سەر مەریخ و دووری ئەم گەشتەش بە ٣٥٤ ملیۆن میل خەمڵێنراوە و برێ ٢،٥ ملیار دۆلاری ئەمەریکایی خەرجی تێچووە.\nزاناکانی NASA ئومێدەوەران کەوا ئەم ڕۆبۆتە بتوانێت زانیاری بوونی ژیانیان لەسەر مەریخ بۆ ئاشکرا بکات.\nدەستەکانت خۆش بێ کاکە زەندی. رۆبۆتێکی نایابە، چاوەڕوان دەبین بزانین سەرکەوتن بە دەست دەهێنێ.\nسوپاس خاڵە حامید، من گومانم هەیە لەم پرۆژانە، نازانم فڕۆکەیەک ٤ سەعات دەفڕێ ئەبێ ، پشوو بدات و تانکیەکەی پڕبکاتەوە، ئەمە یەک تەن قورسە و دوو ساڵ بەئاسمانەوە و بۆ سەر مەریخ، کەس نازانێ ئەو ئەستێرەیە، توێژاڵی دەرەوەی بەردە ئاوە یا ئاگرە!\nدەسخۆش کاک زەندی بۆ ئەم هەواڵە زۆر گرنگە،\nکاکە زەندی زۆر راستە بەڵام من زۆر گەش بینم بەم جۆرە لێکۆڵینەوانە. دەزانی ئێستا پێویست ناکا فڕٶکە بنیشێتەوە بۆ ئەوە دیسان تانکەکەی پڕ بکا و لە ئاسمانەوە یەکێکی دیکە دەتوانێ وەک "پۆمپ بێنزین" بەسەر سەریەوە بوەستێ و پڕی بکاتەوە. ئەو جۆرە مەکینانە بە ئوتۆم کار دەکەن کە رەنگە تۆزقاڵێک بەشێ چەند ساڵیان بکا، یان ساکارترینیان ئەوەیە کە بە رووناکی و تیشک کار بکا. ئەوانە تەنیا رۆبۆتێکی تەنیا نین، بەڵکوو تاقیگەیەکیشیان پێیە. ئەوەی دەیدۆزنەوە راستەخۆ لەوێ تاقی دەکەنەوە و وێنەی جۆراوجۆری لێ دەگرن و دەینێرن بۆ ناسا.\nکاتی خۆی ئارشیڤێکی دەوڵەمەندی رۆیترزم لە بەردەستا بوو، نوێترین ڤیدیۆی ئەم پرۆژانەیان بۆ دەهات، منیش زۆریانم وەردەگێڕا بە کوردی و دەبوو بە هەواڵ. زۆر حەزم لەم جۆرە هەواڵانەیە، لە میتری ستوکهۆڵمیش چەند رۆژ لەمەوبەر دیتم، ئەگەر ئەم هەواڵەی تۆم نەبینایە، بە دڵنیایەوە وەرم دەگیڕا. دیسان دەست خۆش و سەرکەوتوو بی.\nکاک حامیدی بەڕێز، پێشتریش زۆرم خوێندۆتەوە دەربارەی کارەکانی "ناسا" ، وابزانم دووساڵ لەمەوبەریش، ڕۆبتێکییان دانابوو، کە خۆڵی هەڵدەگرت و لەتاقیگەیەکدا، شیکردنەوەی دەکرد، وابزانم تەقییەوە ئەو ڕۆبۆتە.\nتۆ ئەگەر کەمێک بیری لێبکەینەوە، ناردنی ڕۆبۆتێک بۆ ئەو ماوە دوورە یا چۆن بە ئاراستیەکی ڕاست دەڕوات، وەکو زانست زۆرم بیسستوەو لە هەشتاکانیشدا، فیلمم بینیوە دەربارەی گەردوون٣٥٤ ملیۆن میل، ئەگەر مەتریش بێت هەر زۆر دوورە.\nئێمەش با هەر زەقەی چاومان بێت، دەستخۆش کاک زەندی پێم باشە بابەتی گەردوونی و ناسا زیاد بکرێن،ئەگەر بگونجێ بەشی تایبەتیشی بۆ بکرێتەوە، چونکە پێویستن.\nکاکە زەندی وا بزانم ئەم رۆبۆتەیە کە ئاوی دیتەوە. هەواڵەکەی لێرەدا بڵاو کراوەتەوە ئەگەر دەکرێ و بە ئەرک نابێ سەیرێکی بکە چوونکە ئەگەر وا بێ هەواڵیکی زۆر گرینگە. فەرموو:\nوا بزانم [url=http://www.voanews.com/kurdish/news/Kepler-22b_6dec11-135116983.html]ئەمە[/url]ش پێوەندیدارە بێرەوە:\nناسا: هەسـارەیەك دۆزراوەتەوە لە چەند ڕووەوە لە زەوی دەچێت\nئەمڕۆ ئاژانسی ئاسـمانیی ئەمەریکا NASA ڕایگەیاند کەوا ئەو زانایانەی لەسەر تیلسـکۆپی Kepler کار دەکەن هەسارەیەکیان دۆزیوەتەوە لەدەرەوەی کۆمەڵەی خۆر کە لە چەند ڕوویەکەوە لە زەوی دەچێت.\nهەسارەکه ٦٠٠ سـاڵی تیشکی لە زەویـیەوە دوورە و ناوی لێنراوە Kepler-22b و تیرەکەی نزیکەی دووهێند و نیوی تیرەی زەویـیە و لەو بۆشایـییە (سپاش)ی ئاسـماندایە کە بڕوا دەکرێت شیانی هەبوونی ژیان لەسەر هەسـارەکانی هەبێت.\nهەرچەندە خۆری ئەو هەسـارەیە لە خۆری زەوی بچووکترە، بەڵام چونکە بە ڕێژەی ١٥% نزیکترە لێی بەبەراورد بە دووری زەوی لە خۆری خۆمان و وای کردووە پلەی گەرما‌کەی زۆر لەوەی زەویـیەوە نزیك بێت. دەڵێن ناوەنجیـیەکەی ٢٢ پـلەی سەدیـیە کە ئەوەش بوار بۆ هەبوونی ئاو لەسەر خاکەکەی دەڕەخسێنێت.\nلەگەڵ ئەم هەموو زانیاریـیانە هێشـتا زاناکان لە ئێسـتادا ناتوانن بڵێن پـێـکهاتەی سەرەکیی ئەو هەسـارەیە چیـیە.\nجێی ئاماژەپـێـکردنە ناسا کاتی خۆی ٦٠٠ ملیۆن دۆلاری تەرخان کرد بۆ دروسـتکردنی تیلسکۆپی Kepler و لە مانگی سێی ٢٠٠٩دا ڕەوانەی واڵای ئاسـمانی کرد بەمەبەسـتی دۆزینەوەی ئەو هەسـارانەی شیانی هەبوونی ژیانی لەسەر دەکرێن.\n[u]وێنەکە: هەسارەی Kepler-22b[/u]


“س” پیتە مەترسیدارەکەی داعش لەسەر دیواری خانووەکانی موصڵ – كوردى پۆست\nrhewal\t“س” پیتە مەترسیدارەکەی داعش لەسەر دیواری خانووەکانی موصڵ\t20/06/2017 kurdipostgroupلێدوانێک بنووسە\tKURDISTANI\nچه‌كدارانى داعش له‌و گه‌ڕه‌كانه‌ى به‌ده‌ستيانه‌وه ماوون، پيتى سين له‌سه‌ر ديوارى هه‌ندێك ماڵى خه‌ڵكى مووسڵ ده‌نووسن.\nژماره‌يه‌ك له دانيشتوانى گه‌ڕه‌كى حه‌ڤده‌ى ته‌مموزى خۆرئاواى مووسڵ به سايتى “ارفع صوتك”ـيان راگه‌ياندووه، چه‌كداره‌كان پشكنينى ماڵه‌كانيان كردووه و هه‌ر ماڵێك ئۆتۆمبێلى تێدا بێت، پيتى “سين”ـيان له‌سه‌ر نووسيوه.\nئه‌و هاووڵاتيانه روونيانكردووه‌ته‌وه، مه‌به‌ستى داعش ئه‌وه‌يه، له‌و ماڵه‌دا ئۆتۆمبێل هه‌يه.\nدواى نووسينى ئه‌و پيته، مه‌فره‌زه‌كانى داعش به كۆڵانه‌كاندا ده‌گه‌ڕێن و هه‌ر ماڵێك پيته‌كه‌ى له‌سه‌ر نووسرابێت ناچاريان ده‌كه‌ن ئۆتۆمبێله‌كه‌يان بهێننه ده‌ره‌وه بۆ ئه‌وه‌ى ببێته به‌ربه‌ست له‌به‌رده‌م پێشڕه‌وى هێزه ئه‌منييه‌كانى عێراق، كه له ئێستادا له شه‌ڕێكى سه‌ختتدان له دژى چه‌كدارانى داعش له خۆرئاواى مووسڵ.\nجگه له پيتى “س” داعش ژماره‌يه‌ك پيتى ديكه‌ى له‌سه‌ر ديوارى ماڵان نووسيوه بۆ ناسينه‌وه‌يان. له‌وانه:\nپيتى “ن”: له وشه‌ى “نصارى” وه‌رگيراوه و ئاماژه‌يه بۆ ئه‌وه‌ى ئه‌و ماڵه مه‌سيحيين.\nپيتى “م”: له وشه‌ى “مرتد” (هه‌ڵگه‌ڕاوه) وه‌رگيراوه و ئاماژه‌يه بۆ ئه‌و ماڵانه‌ى گوايه له ئاينى ئيسلام هه‌ڵگه‌ڕاونه‌ته‌وه، له روانگه‌ى داعشه‌وه.\nپيتى “ر”: له وشه‌ى “رافضى” وه‌رگيراوه و مه‌به‌ستيان ماڵى هاووڵاتيانى شيعه ئاينزايه.\nپيتى “ت”: له وشه‌ى “تحقيق” (لێكۆڵينه‌وه) وه‌رگيراوه و ئاماژه‌يه بۆ ئه‌وه‌ى ئه‌و ماڵه له ژێر لێكۆڵينه‌وه‌دايه.\nپيتى “ح”: له وشه‌ى “حضور” (ئاماده‌گى) وه‌رگيراوه و ئاماژه‌يه بۆ ئه‌وه‌ى كه دانيشتوانى ئه‌و ماڵه له‌سه‌ريان پێويسته سه‌ردانى ديوانى خانوبه‌ره‌ى “ده‌وڵه‌تى ئيسلامى” (داعش) بكه‌ن.\n“س” پیتە مەترسیدارەکەی داعش لەسەر دیواری خانووەکانی موصڵ\tڕێدۆزیی بابەت\nبابه‌تی پێشووئەمریکا: موفتیی گەورەی داعش کوژرابابه‌تی داهاتووچه‌ند هۆكارێك وات لێده‌كات رۆژانه پرته‌قاڵێك بخۆیت وه‌ڵامدانه‌وه هەڵوەشاندنەوەی وەڵام\tEnter your comment here...


لیژنەی باڵای بەرەنگاربوونەوەی كۆرۆنا لە هەرێم بڕیاریدا دەستپێكردنەوەی پڕۆسەی خوێندن لە خوێندنگاكاندا تا 7ی كانونی دووەمی 2021 ڕابگیرێت، خوێندنیش لە زانكۆ و پەیمانگاكان بەشێوەی ئاوێتە بەردەوام دەبێت.\nلیژنەی باڵای بەرەنگاربوونەوەی كۆرۆنا لە هەرێمی كوردستان ئەمڕۆ سێشەممە 1ی كانونی یەكەم لە هەولێر كۆبووەوە و چەند بڕیارێكی دەركرد.\nدوابەدوای كۆبوونەوەكە جوتیار عادل، وتەبێژی حکومەتی هەرێمی کوردستان لە لێدوانێكدا بۆ ڕۆژنامەنوسان بەشێك لە بڕیارەكانی ئاشكراكرد و ڕایگەیاند، ڕاگرتنی پڕۆسەی خوێندن لە ناوەندەكاندا تا 7ی كانونی دووەمی داهاتوو درێژدەكرێتەوە.\nوتیشی، لەو بەروارە دووبارە لیژنەكە کۆدەبێتەوە و دۆخی تەندروستی هەڵدەسەنگێنێتەوە بۆ ئەوەی بڕیار لەبارەی دەستپێکردنەوەی خوێندن بدەن.\nجوتیار عادل ئەوەشی خستەڕوو، دەوامکردنی زانکۆ و پەیمانگاکان بە جێبەجێکردنی ڕێکكارە تەندروستییەکان بەشێوەی ئاوێتە بەردەوام دەبێت.\n“به‌گوێره‌ی ڕاسپارده و ڕێنماییه‌كانی ڕاپۆرتی وه‌زاره‌تی ته‌ندروستی، هێشتا دۆخی ته‌ندروستی به‌ته‌واوه‌تی له‌ژێر كۆنترۆڵدا نییه و پێویسته ڕێككاره‌كانی خۆپارێزی له په‌تای كۆرۆنا به‌رده‌وام بن و توندتریش بكرێن، له هه‌مان كاتدا پێویسته تیمه‌كانی چاودێری له كاری چاودێریكردنی دۆخه‌كه به‌رده‌وام ده‌بن” وەك ئەوەی وتەبێژی حكومەت وتی.\nلە وەڵامی پرسیاری موچەی فەرمانبەران و وادەی دابەشكردنیشی وتی، حکومەتی هەرێم بەم نزیکانە کۆبوونەوە لەبارەی موچە دەکات و بڕیاری پێویست لەو بارەیەوە دەدات.\n2. قۆناغی 1 و 2 بنەڕەتی و 12 ئامادەیی دەتوانن تا کردنەوەی قوتابخانەکان، بەشێوەی “نائیلزامی” سوود لە وانەکانی قوتابخانەی ئەلیکترۆنی و ئۆنلاین وەربگرن.\n3. قۆناغی 3 بنەرەتی تا 11 ئامادەیی (حکومی – ناحکومی) بە شێوازی ئەلیکترۆنی لە خوێندن بەردەوام دەبن. هەروەها تا رۆژی (2021/1/7) و سەر لە نوێ هەڵسەنگاندنی رەوشی تەندروستی، سەردانکردنی بە گروپ و ئامادەبوون لە قوتابخانەکان رادەگیرێت.\nسەرۆكی هەرێمی كوردستان لە كۆنگرەیەكی ڕۆژنامەوانی هاوبەشدا لەگەڵ بەرپرسی سیاسەتی دەرەوەی ئەوروپا سوپاسی هاوكارییەكانی یەكێتیی ئەوروپای كرد و…\nسبه‌ینێ له‌م به‌نزینخانانه‌ى سلێمانى به‌نزینه 690 دینارییه‌كه دابه‌ش ده‌كرێت\nله‌چه‌ند به‌نزینخانه‌یه‌كى سلێمانى سبەینێ دابەشکردنی بەنزینی نۆرماڵی عێراقی بەنرخی 690 دینار بەردەوامی دەبێت. بەڕێوەبەرایەتیی نەوت و کانزاکانی سلێمانی…


سەروەر حەمە 18, 01, 2019\nسەروەر حەمە ئەحمەد، مامۆستا لە كۆلێژی زانستە سیاسییەكان/ زانكۆی سەڵاحەددین\nڕۆژهەڵاتی ناوەڕاست، بە یەكێك لە ناوچە گرنگ و ستراتیژییەكان لە جیهاندا دادەنرێت، كە كۆمەڵێ دەوڵەتی جیاواز لەخۆ دەگرێت. چەمكی ڕۆژهەڵاتی ناوەڕاست ئەوەندەی واتا و مەدلوولێكی ستراتیژی و سیاسیی هەیە، ئەوەندە مەدلوولێكی جوگرافیی نییە. تیۆرییە تەقلیدییەكانی جیۆپۆڵیتیك، گرنگیی تەواویان بە ناوچەكە داوە، بە جۆرێك كە بە "دڵی زەوی" (Heart Land) ناوی دەبەن. هەر ئەمەیشە وای كردووە ببێتە جێگه‌ی گرنگیی وڵاتە زلهێز و گەورەكانی وەك ئەمریكا و بریتانیا و چین و ڕووسیا؛ بە جۆرێك كە لە داڕشتنی ستراتیژ و سیاسەتەكانیاندا ڕۆژهەڵاتی ناوەڕاست بەهەند وەرگرن و لە پێناو باڵادەستبوون بەسەریدا كێبڕكێ بكەن. لە نێوه‌ندی ئەم وتارە شیكارییەدا تیشك دەخەمە سەر ستراتیژییەتی ویلایەتە یەكگرتووەكانی ئەمریكا لە ڕۆژهەڵاتی ناوەڕاست بەگشتی و سووریا بەتایبەتی. بە دوای وەڵامی ئەو پرسیارەیشوەین كە ئاخۆ گرنگترین ئامانجە سەرەكییەكانی ستراتیژییەتی ئەمریكا لە سووریا و ڕۆژهەڵاتی ناوەڕاست كامانەن؟ هه‌روه‌ها ستراتیژییەتی ئەمریكا بەرانبەر سووریا چی و چۆن بووە؟\nئامانجە سەرەكییەكانی ستراتیژییەتی ئەمریكا لە سووریا و ڕۆژهەڵاتی ناوەڕاست\nڕۆژهەڵاتی ناوەڕاست بە هۆی هەڵكەوتە جوگرافیاكەی، پێگەیەكی تایبەتی لەسەر ئاستی جیهان هەیە. هەر لەبەر ئەمەیشە لە كۆنەوە بۆتە جێگه‌ی گرنگی و بایەخی وڵاتانی زلهێز بەگشتی و ویلایەتە یەكگرتووەكانی ئەمریكا بەتایبەتی. گرنگترین ئامانجە سەرەكییەكانی ستراتیژییەتی ئەمریكا لە سووریا و ڕۆژهەڵاتی ناوەڕاست، خۆی لەم بوارانەدا دەبینێتەوە، وەكوو:\nیەكەم/ ئامانجە سیاسی و ستراتیژییەكان: لە ڕوانگەی تیۆریی هێزی جوگرافیی "هالفۆرد ماكیندەر" (Halford Mackinder)، دەستبەسەرداگرتنی دڵی زەوی-كە مەبەست لێی ڕۆژهەڵاتی ناوەڕاستە- واتە دەستگرتن بەسەر هەموو جیهاندا. ئەم تێڕوانینە ستراتیژییە، بۆتە هۆكاری ئەوەی كە ڕۆژهەڵاتی ناوەڕاست ببێتە گۆڕەپانی ململانێی نێوان وڵاتان بەگشتی و دەوڵەتە زلهێزەكان بەتایبەتی. تەنانەت ئەم تێڕوانینە وای لە سیاسەتی ئەمریكا كردووە، هەوڵی تەواوی خۆی لە پێناو بەدەستهێنان و پاراستنی بەرژەوەندییەكانی لە ڕۆژهەڵاتی ناوەڕاست بخاتە گەڕ.\nڕۆژهەڵاتی ناوەڕاست بە درێژاییی ئیدارە یەك لە دوای یەكەكانی ئەمریكا، بەشێكی گرنگ بووە لە سیاسەتی دەرەوەی و، گرنگترین بنەما سەرەكییەكانی ستراتیژییەتی ئەمریكا لەم ناوچەیە بریتین لە:\nپاراستنی هاوسەنگیی هێز لە ناوچەكە و دروستكردنی هاوپەیمانێتی لەگەڵیاندا.\nپاراستنی ئیسڕائیل و یارمەتیدانی.\nڕێگەگرتن لە بوونی هەر پڕۆژەیەك لە ناوچەكە، كە لە دژی بەرژەوەندییەكانی ئەمریكا بێت.\nپاراستن و گواستنەوەی نەوت لە ڕێگه‌ی دەریایییەوە؛ بە جۆرێك سەرچاوەكەیشی لەژێر كۆنتڕۆڵی خۆیدا بێت.\nهەر لەم ڕوانگەیەوە، ئەمریكا جەخت لەسەر ستراتیژییەتی هاوكاریكردنی ماددی و لۆجستیی هاوپەیمانە ستراتیژییەكانی دەكاتەوە، بەتایبەتی ئەو دەوڵەتانەی كە ئامانج و بەرژەوەندییەكانی ئەمریكا دەپارێزن. لە بەرانبەریشدا ئەمریكا پاریزگاری لە ئاسایشی نەتەوەیی و ئابووریی ئەو دەوڵەتانە دەكات.\nدووەم/ ئامانجە ئابوورییەكان: ڕۆژهەڵاتی ناوەڕاست لە ڕووی بازرگانییەوە كۆمەڵێك دەروازە و ڕێڕەوی دەریاییی هەیە كە لە ڕووی گواستنەوەی بازرگانیی نێودەوڵەتییەوە بایەخێكی گرنگیان هەیە، وەك: نۆكەندی سوێس، دەروازەی مەندووب، تەنگەی هورمز، جه‌به‌ل تاریق، بوسفۆر و دردەنیل. ئەم دەروازە و ڕێڕەوانە بۆ دەوڵەتانی زلهێز گرنگن، بۆ ئەوەی لەم ڕێگه‌یانەوە بەرژەوەندییە ئابوورییەكانیان بەدەست بهێنن؛ بۆیە لە لایەن دەوڵەتە زلهێزەكانەوە هەوڵی زۆر دراوە بۆ ئەوەی دەست بەسەر ئەم دوورگە و ڕێڕەوانەدا بگرن كە خاوەن بەهای ئابووریی جیهانین. لەم ڕوانگەیەوە ئابووری، فاكتەرێكی گرنگە بۆ ئەمریكا بۆ ئەوەی لەسەر ئاستی جیهان ڕۆڵی زیاتر ببێنێت.\nبە شێوەیەكی گشتی بەرژەوەندییەكانی ئەمریكا لە ڕووی ئابوورییەوە لە ڕۆژهەڵاتی ناوەڕاست، خۆی لەم خاڵانەدا دەبینێتەوە:\nكۆنتڕۆڵكردنی نرخی نەوت لە جیهاندا، بە شێوەیەك ببێتە هۆی بووژاندنەوەی ئابووریی ئەمریكا و پڕكردنەوەی پێداویستییە ناوخۆیییەكانی، بەتایبەت لە بواری پیشەسازییەوە.\nكۆنتڕۆڵكردنی دەوڵەتە بەرهەمهێنەرەكانی نەوت.\nبووژاندنەوەی ئابووریی ویلایەتە یەكگرتووەكانی ئەمریكا.\nبەدەستهێنانی قازانجێكی درێژخایەن بۆ كۆمپانیا نەوتییە ئەمریكییەكان، چونكە لەم ڕێگه‌یەوە دەتوانێت بەسەر گشت ئه‌و هێزە جیهانییانه‌دا كە دەیانەوێت كیبڕكێ لەگەڵ ئەمریكادا بكەن، زاڵ بێت.\nسێیەم/ پاراستنی ئاسایشی ئیسڕائیل: پرسی ئاسایش یەكێكە لەو پرسە دەستنیشانكراوانەی كە ئەمریكا گرنگییەكی زۆری پێ دەدات، بەتایبەت پاراستنی ئاسایشی ئیسڕائیل لە ناوچەكە؛ بە شێوەیەك ئەمریكا بەردەوام هەوڵی پاراستنی ئاسایشی ئیسڕائیل دەدات و، هەر جووڵەیەك بكات، دەبێت بەرژەوەندیی ئیسڕائیلی تێدا ڕەچاو بكرێت لە ناوچەكە، چونكە ئاسایشی ئیسڕائیل ڕەگەزێكی نەگۆڕە لە ئەجێندای سیاسیی ئەمریكادا و، لە ڕووی سەربازی و سیاسی و ئابوورییەوە یارمەتیی ئیسڕائیلی داوە. بە هۆی بەهێزیی لۆبیی ئیسڕائیلیشەوە لە ویلایەتە یەكگرتووەكانی ئەمریكا، توانای ئەوەیان هەیە كە كاریگەری بخەنە سەر هەڵبژاردنی سەرۆكایەتیی ئەمریكا؛ ئەمەیش وا دەكات كە پاڵێوراوان بۆ پۆستە باڵاكانی وڵات، لە هەڵمەتەكانی هەڵبژاردندا پابەندی بەڵێنی پشتگیریكردن لە ئیسڕائیل ببن. بەم شێوەیە سیاسەتەكانیان لە ڕۆژهەڵاتی ناوەڕاست لە بەرژەوەندیی ئیسڕائیل دەبێت.\nچوارەم/ بەرەنگاربوونەوەی تیرۆر و بڵاوكردنەوەی دیموكراسی: دوای هێرشەكانی 11ی سێپتەمبەری 2001 بۆ سەر ئەمریكا، سەركوتكردنی تیرۆر و لەناوبردنی گرووپە تیرۆرستییەكان، بووە ئامانجی زیاتری ئەمریكا لە ڕۆژهەڵاتی ناوەڕاست، چونكە ڕێكخراوە تیرۆرستییەكان زیاتر لە ڕۆژهەڵاتی ناوەڕاستدا پشتگیری دەكرێن و دروست دەبن. هاوكات لە وەزارەتی دەرەوەی ئەمریكا، بەرنامەیەكی تایبەت بۆ گەشەپێدانی دیموكراسی لە وڵاتانی عەرەبی و ڕۆژهەڵاتی ناوەڕاستدا داڕێژراوە. ئەم دیموكراسیبوونەیش بەستراوەتەوە بە نەهێشتنی تیرۆر، چونكە پێیان وایە ئەگەر تیرۆر لەناو نەبردرێت، ئەوە ئایدیۆلۆژیی توندوتیژی بەرهەم دەهێنرێت. لەم بارەیەوە "جۆرج دەبلیوو بۆش" (George W. Bush) لە شوباتی 2003دا لە وتارێكیدا لە كۆنگرێس وتی: "وڵاتانی ڕۆژهەڵاتی ناوەڕاست بەرژەوەندییەكی ڕوون و ئاشكرایان هەیە لە بڵاوبوونەوەی بەهای دیموكراسی، چونكە دیموكراسی و سەقامگیری لە وڵاتە ئازادەكاندا، ناهێڵێت ئایدیۆلۆژیی توندوتیژی سەر هەڵبدات، بەڵكوو هانی پێكەوەژیانی ئاشتییانە و دابینكردنی ژیانێكی باشتر دەدات." هەر بۆ ئەم مەبەستە "باراك ئۆباما" (Barack Obama) لە وتارێكدا لە 28ی ئازاری 2014 پلانی سیاسەتی دەرەوەی وڵاتەكەی بۆ ڕووبەڕووبوونەوەی تیرۆر ئاشكرا كرد و وتی: "وڵاتەكەمان پێنج ملیار دۆلاری پێشكەش بە سندووقی بەرەنگاربوونەوەی تیرۆر كردووە و، پێداچوونەوە بە ڕۆڵی ئەمریكا لە پەیوەندییه‌كانی لەگەڵ وڵاتانی جیهان دەكرێت، بەتایبەت ئەو وڵاتانەی كە بەدەست تیرۆرەوە دەناڵێنن، وەك وڵاتانی ڕۆژهەڵاتی ناوەڕاست؛ بۆ ئەم مەبەستەیش پێویستە میكانیزمی دیپلۆماسی و سیاسیی بەهێزتر بەرانبەر ئەو وڵاتانەی كە پاڵپشتی لە تیرۆر دەكەن بگیرێتە بەر." هەروەها ئیدارەی ئەمریكی لە ئەیلوولی 2014دا ستراتیژییەتێكی گشتگیری دژ بە تیرۆرستان لە عێراق و سووریا ڕاگەیاند. ئەم ستراتیژییەتەیش بریتی بوو لە پێكهێنانی هاوپەیمانێتییەك دژ بە ڕێكخراوی دەوڵەتی ئیسلامی لە عێراق و شام ناسراو بە "داعش"؛ ئەمەیش لە كاتێكدا بوو كە داعش كۆنتڕۆڵی ناوچەیەكی بەرفراوانی عێراق و سووریای كردبوو.\nبەم جۆرە دەبینین یەكێك لە ئامانجە ستراتیژییەكانی ئەمریكا لە ڕۆژهەڵاتی ناوەڕاستدا بریتییە لە ڕووبەڕووبوونەوەی تیرۆر، لە ڕێگه‌ی گرتنەبەری میكانیزمی جۆراوجۆر. بە شێوەیەكی گشتی، ستراتیژیی ویلایەتە یەكگرتووەكانی ئەمریكا لەو خاڵەوە سەرچاوە دەگرێت كە هەوڵ دەدات ئاسایشی نیشتمانی و هێژموونی سیاسی و ئابووری و سەربازی و كه‌لتووریی خۆی پتەو بكات و پارێزگاری لە پێگە و باڵادەستییە جیهانییەكەی بكات و بەرژەوەندییە زیندووەكانی لە هەموو جیهاندا بپارێزێت و ڕێگە بە هیچ دەوڵەتێكی تر نەدات كێبڕكێ بكات و جێگەی ئەمریكا بگرێتەوە یاخود ببێتە ڕێگر لە بەردەم بەدیهێنانی ئامانجە نیشتمانییەكانی و، ئەمریكا بۆ بەدیهێنانی ئەم ئامانجە هەموو میكانیزمە سیاسی و سەربازی و ئابووری و كه‌لتوورییەكانی گرتۆتە بەر. ڕۆژهەڵاتی ناوەڕاستیش وەك ناوچەیەكی پڕبایەخ، بەشێكی سەرەكی و گەورەی لە هزری ستراتیژیی ئەمریكا داگیر كردووە و بەردەوام وەك ناوچەی بەرژەوەندیی زیندوو، بە ئاسایشی نیشتمانیی ئەمریكاوە بەستراوەتەوە.\nستراتیژییەتی ئەمریكا بەرانبەر سووریا\nلە دوای سەرهەڵدنی گرژی و ئاڵۆزییەكانی سووریا لە ساڵی 2011وە، ئەو وڵاتە بوو بە شوێنی دەستێوەردان و ململانێی هێزە سیاسییەكانی وڵاتانی هەرێمی و نێودەوڵەتی. لەم نێوه‌یشدا ویلایەتە یەكگرتووەكانی ئەمریكا لە پرسە سیاسییەكانی وڵاتانی ڕۆژهەڵاتی ناوەڕاستدا دەستی باڵای هەبووە. بۆیە دەكرێت بڵێین لەم چوارچێوەیەدا ستراتیژییەتی ئەمریكا لە بەرانبەر سووریادا قۆناغ و ڕەهەندی جیاجیای بەخۆیەوە بینیوە، كە خۆی لەم ڕەهەندانەی خوارەوەدا دەبینێتەوە:\nیەكەم/ ستراتیژییەتی دوورەپەرێزی: هەر لە سەرەتاوە هەڵوێستی ئیدارەی ئەمریكی لە بەرانبەر بارودۆخی سووریا قۆناغی جیاوازی بەخۆوە بینیوە و، جیاواز بوو لە هه‌ڵوێسته‌كانی بەرانبەر بە وڵاتی تونس و میسر و لیبیا و یەمەن و وڵاتانی تر كە لە كۆتایییەكانی ساڵی 2010 شۆڕشی بەهاری عەرەبی تێیاندا ڕووی داوە. هەڵگیرسانی شۆڕشی سووریا، بۆ ئەمریكا لەناكاو بوو؛ لەو كاتەدا ئەمریكا سەرقاڵی كشاندنەوەی هێزەكانی بوو لە عێراق. هەر بۆیە ئەوەندە گرنگیی بە بارودۆخی سووریا نەدەدا. لە سەرەتادا ئەمریكا بە هەناسەیەكی درێژ و قووڵەوە دەیڕوانییە بارودۆخی سووریا، بەڵام دوای هەڵگیرسانی شۆڕشی سووریا گوتەبێژی وەزارەتی دەرەوەی ئەوكاتی ئەمریكا "مارك تونر" (Mark Toner) ڕای گەیاند: "داوا لە حكوومەتی سووریا دەكەین كە دان بە مافی ڕەوای هاووڵاتیاندا بنێت"؛ ئەمەیش لە بەرانبەر ئەوە بوو كە زۆر ڕەخنە لە ئیدارەی ئەوكاتی ئەمریكا دەگیرا كە هیچ هەڵوێستی سەبارەت بە باردۆخی هاووڵاتیانی تونس و میسر و لیبیا و سووریا و یەمەن نەبوو.\nئەگەرچی لە سەرەتادا ئەمریكا دەیویست ستراتیژییەتی خۆی سەبارەت بە جێهیشتنی دەسەڵات لە لایەن بەشار ئەسەده‌وە جێبەجێ بكات، بەڵام نەیدەویست لە جێبەجێكردنی ئەم قۆناغەدا پەلە بكات، چونكە ترسی لەوە هەبوو كە بۆشاییی دەسەڵات لە سووریا بێتە ئاراوە و، ئەو وڵاتە بەرەو ئاژاوەیی و داڕمان بچێت؛ هەروەك چۆن لە تونس و میسر و لیبیا ڕووی دا. ئەمەیش وا دەكات هەر یەكە لە وڵاتانی ڕووسیا و ئێران زیاتر لەم وڵاتەدا ڕۆڵ ببینن. هەر بۆیە ئەمریكا هەوڵی جێبەجێكردنی جۆرێك لە ستراتیژییەتی دوورەپەرێزی دەدا لە چوارچێوەی بەرژەوەندییە باڵاكانی خۆی. بە جۆرێك، هەوڵی دەدا بە شێوەیەكی دیپلۆماسییانە قەیرانەكان لە چوارچێوەی ڕێككەوتننامەی لایەنەكان بۆ پاراستنی هاوسه‌نگیی هێز لە ناوچەكە چارەسەر بكرێن. ئەم دوورەپەرێزییە دەگەڕێتەوە بۆ ئەوەی كە ئەمریكا لە جەنگی دژ بە عێراق و ئەفغانستان و دەستێوەردان تیایاندا بە ڕێژەیەكی بەرچاو سەركەوتوو نەبووە و نەیتوانی تەواوی ئامانجەكانی بهێنیتە دی و، بەپێچەوانەوە تووشی زیانێكی زۆر بوو؛ چونكە نزیكەی پێنج هەزار سەربازی ئەمریكی كوژران و نزیكەی 32 هەزار سەربازی بریندار بوون. هەروەها بۆ هەر دەستوەردانێك نزیكەی پێویستی زیاتر بە 640 ملیۆن دۆلار دەبێت. ئەم هۆكارانەیش بوونە هۆی ئەوەی كە ئیدارەی ئەوكاتی ئەمریكا خۆی لە دەستێوەردانی سەربازی لە سووریا بەدوور بگرێت.\nبۆیە دەكرێت بڵێین، لە قۆناغی یەكەمدا ئەمریكا نەیدەویست هیچ دەستوەردانێك لە بارودۆخی سووریا بكات. هەوڵیشی دەدا بارودۆخەكە بە شێوەیەكی دیپلۆماسییانە و ئاشتییانە چارەسەر بكات، بەڵام دواتر بەرەو قۆناغێكی تر هەنگاوی نا كە بریتی بوو لە گۆڕینی ڕژێمی سووریا.\nدووەم/ ستراتیژییەتی گۆڕینی ڕژێمی سووریا: هەڵوێستی ئیدارەی ئەمریكی لەم قۆناغەدا گۆڕانكاریی بەسەردا هات و لە داواكارییەوە گۆڕا بۆ ئاگاداركردنەوەی ڕژێمی بەشار ئەسەد سەبارەت بەو توندوتیژی و خۆینڕشتنانەی كە ئەسەد بەرانبەر بە گەلەكەی ئەنجامی دەدا. هەروەك "جۆن كیری"(John Kerry) ، وەزیری پێشووتری دەرەوە ویلایەتە یەكگرتووەكانی ئەمریكا، لە ساڵی 2015 ڕای گەیاند، ئەمریكا ئامادەیە دانوستاندن لەسەر داهاتووی ئەسەد لە چوارچێوەی قۆناغی گواستنەوەدا بكات؛ بە شێوەیەك، مەرج نییە ڕاستەوخۆ دەسەڵات جێ بهێڵێت. بەم پێیەیش جێهێشتنی ئەسەد، دەبێت لە چوارچێوەی ڕیككه‌وتننامەی جنێڤ بێت. ئەم گۆڕانە لە هەڵوێستی ئەمریكا دوای ئەوە هات، كە بەو دەرەنجامە گەیشتن كە بەشار ئەسەد ناتوانێت چاكسازی بكات و سووریا بگەیەنێتە كەناری ئارامی. لەم ڕوانگەیەوە گوتەبێژی ئەوكاتی كۆشكی سپی "جۆش ئێرنێست" (Josh Earnest) لە 1ی تشرینی یەكەمی 2015، وتی: "دەستێوەردانی ڕووسیا لە ململانێكانی ناوخۆی سووریا، نابیتە هۆی ئەوەی كە ئەمریكا پێداچوونەوە بە ستراتیژییەتە فراوانەكەی خۆی لە سووریادا بكات، چونكە ستراتیژییەتی ئەمریكا لە سووریا دوو ئامانجی سەرەكیی هەیە: یەكەمیان بریتییە لە گەیشتن بە ڕێگەچارەیەكی دیپلۆماسییانە بۆ كۆتاییهاتن بەو ململانێیانەی كە لە ناوخۆی سووریادا هەیە، ئەویش بە لادانی بەشار ئەسەد لە دەسەڵات. دووەمیشیان بریتییە لە كۆتاییهێنان بە ڕێكخراوی تیرۆرستیی داعش."\nئیدارەی ئەو دەمەی ئەمریكا گەیشتە ئەو بڕوایەی كە ئەسەد ویستی چاكسازیی نییە، بۆیە پێویستە واز لە دەسەڵات بهێنیت. دەبێت گەل بڕیاری خۆیان بدەن. لە چاوپێكەتنێكی تەله‌ڤزیۆنیی "بی بی سی" (BBC)دا ئۆباما ڕای گەیاند: "ئەسەد هیچ ڕەوایەتییەكی نەماوە و پێویستە دەسەڵات جێ بهێڵێت، چونكە بەشار ئەسەد دەرگه‌ی بەسەر هەموو شتێكدا داخستووە و هیچ ڕێگه‌چارەیەكی نەهیشتۆتەوە؛ بە شێوەیەك كە گەلی خۆی دەچەوسێنێتەوە. بۆیە ئیستا كاتی ئەوەیە كە ئەسەد دەسەڵات جێ بهێڵێت." بۆیە سیاسەتی ئەمریكا بەرانبەر بە قەیرانی سووریا گۆڕانكاریی بەسەردا هات، دوای ئەوەی كە هەر یەكە لە كۆنگرەی جنێڤ-دوو لە ساڵی 2014 و دیداری مۆسكۆی 2015، سەركەوتوو نەبوو. هەر بۆیەیش ئەمریكا هەڵوێستی گۆڕا و، ئۆباما لە 6ی نیسانی 2015دا ڕای گەیاند، ئارەزووی زۆر هەیە بۆ ئەوەی ئەمریكا شتێك بۆ سوورییەكان بكات.\nدیسانەوە ئەم قۆناغە لە ڕوانگەی ئەمریكاوە كۆتاییی پێ دێت و هەنگاو بەرەو قۆناغێكی تر دەنێت، كە بریتییە لە قۆناغی بەكارهێنانی هێز لە سووریا؛ چونكە ئیدارەی ئەمریكی پێی وا بوو لە ڕێگه‌ی هێزەوە سووریا لەو قەیرانە دەربازی دەبێت. بۆیە هەنگاوی دواتر لە سیاسەتی ئەمریكا، بریتی بوو لە هەنگاوی بەكارهێنانی هێز دژ بە ڕژێمی بەشار ئەسەد.\nسێیەم/ ستراتیژییەتی دەستێوەردان و بەكارهێنان و ڕەوانەكردنی هێز: لەم قۆناغەدا چەند هۆكارێك، بووە هۆی ئەوەی ئەمریكا دەستێوەردان بكات و هێزی سەربازی بەكار بهێنێت، وەكوو:\nڕێگەگرتن لە بەكارهێنانی چەكی كیمیایی: لە 2013 ئەمریكا ڕژێمی سووریای ئاگادار كرده‌وە كە بەكارهێنانی چەكی كیمیایی هێڵی سوورە و بە هیچ شێوەیەك نابێت بەكار بهێنرێت. لەم ڕوانگەیەوە جۆن كیری و سێرگی لاڤرۆڤ لە جنێڤ، لە ڕێكەوتی 12ی ئەیلوولی 2013 دەستپێشخەرییەكیان كرد و لە لایەن بەشار ئەسەدیشەوە پشتگیریی لێ كرا، كە چەند خاڵێكی لەخۆ گرتبوو، لەوانە:\nسووریا ببێتە ئەندام لە پەیماننامەی دژی بەكارهێنانی چەكی كیمیایی.\nڕێگە بە پشكێنەرانی چەكی كۆكوژ بدات كە سووریا بپشكنن.\nدیاریكردنی چۆنێتیی لەناوبردنی چەكە كیمیایییەكان.\nبەڵام دوای ئەوەی لە ڕێكەوتی 21ی ئابی 2013، ڕژێمی بەشار ئەسەد لە ناوچەی "غۆتە" چەكی كیمیاییی بەكار هێنا، ئەمە بووە بیانووێك بۆ سەرۆكی ئەمریكا لە ئاستی نێودەوڵەتی پاڵپشتی كۆ بكاتەوە، بۆ ئەوەی هێز دژی ڕژێمی بەشار ئەسەد بەكار بهێنێت. هەروەها لەسەر ئاستی ناوخۆیش هەوڵی دا كە كۆنگرێس بۆ بەكارهێنانی هێز دژی ئەسەد ڕازی بكات و، دوای ئەوەی حزبوڵڵای لوبنانی دەستێوەردانی سەربازیی كرد و پاڵپشتیی ڕژێمی سووریای كرد و، ڕژێمی سووریایش چەند جارێكی دیكە چەكی كیمیاییی بەكار هێنا، ئەمەیش بووە پاڵنەرێك بۆ ئیدارەی ئەمریكی كە لە 13ی حوزەیرانی 2013 بڕیاری دا كە ئۆپۆزیسیۆنی سووریا پڕچەك بكات؛ ئەمەیش بۆ ئەوەی بەشار ئەسەد ناچار بكات دەست بە دانوستاندن لەگەڵ ئۆپۆزیسیۆن بكات. هەروەها لە ڕێكەوتی 21ی ئابی 2013، بڕیاریان دا كە هێزی سەربازی بەكار بهێنن. گوتەبێژی ئەوكاتی كۆشكی سپی "جێی گارنێر" (Jay Garner) لە 29ی ئابی 2013 ڕای گەیاند، كە هەر جووڵەیەكی ئەمریكی لە سووریا، بە ئامانجی بەرگریكردنە لە بەكارنەهێنانی چەكی كیمیایی لە لایەن ڕژێمی سووریاوە. بەم جۆرە سیاسەتی ئەمریكا بەرانبەر قەیرانی سووریا گۆڕانكاریی بەسەردا هات، دوای ئەوەی كە هەر یەك لە كۆنگرەی جنێڤ لە ساڵی 2014 و، دیداری مۆسكۆی 2015، سەركەوتوو نەبوو.\nیارمەتیدانی هێزە ئۆپۆزیسیۆنەكان بۆ ڕووبەڕووبوونەوەی تیرۆر: دوای هەڵگیرساندنی شوڕشی سووریا لە ساڵی 2011، گەلی سووریا لە لایەن ڕژێمی سووریا تووشی كوشتن و دەربەدەربوون هاتن، بەبێ ئەوەی دوای شەش مانگ هیچ بەرەنگاربوونەوەیەك دژی ئەم ڕژێمە هەبێت. ئەوە بوو سوورییەكان بۆ خۆیان هێزێكی سەربازی لە سوپای سووریای جیابۆوە بە ناوی "سوپای ئازاد" (الجیش الحر) پێك هێنا. دواتر هێزی ئۆپۆزیسیۆنی تر دروست بوو كە جیاوازیی لە ئایدیا و تێڕوانینی ئەم ئۆپۆزیسیۆنانەدا هەبوو. گشت ئەم هێزە ئۆپۆزیسیۆنانە تەنیا یەك خاڵی هاوبەشیان هەبوو كە بریتی بوو لە ڕووخانی ڕژێمی بەشار ئەسەد. هاوكات سەرۆكی ئەو دەمەی ئەمریكا لە ڕێكەوتی 25 نیسانی 2016، ڕای گەیاند: "ڕێگەیان داوە بە ناردنی 250 سەربازی ئەمریكی بۆ سووریا؛ ئەمەیش بۆ ڕاهینانی ئۆپۆزیسیۆنی سووریا و هەموو ئەو هێزانەی كە دژی ڕێكخراوی داعش دەجەنگن."\nدەستێوەردانی ڕووسیا و ئێران: یەكێكی تر لەو خاڵانەی كە ئەمریكای هان دا هێزی سەربازی بەكار بهێنیت، بریتییە لە گەڕاندنەوەی هاوسەنگیی هێز لە ناوچەكە و ڕێگەگرتن لە چالاكییەكانی ئێران و حزبوڵڵای لوبنانیی سەر بە ئێران لە سووریادا، چونكە ئێران دەستوەردانی زۆری لە وڵاتانی عەرەبی كردووە، بەتایبەت سووریا. بە شێوەیەك ڕاوێژكاری سەربازی و هێزی پاسەوانی شۆڕشی ڕەوانەی سووریا كردووە بۆ پاڵپشتیكردنی ڕژێمی بەشار ئەسەد، چونكە لە ڕوانگەی ئێرانەوە ڕووخانی ڕژێمی بەشار ئەسەد، ڕێگە لە ناردنی یارمەتی بۆ حزبوڵڵا دەگرێت. ئەمەیش پێچەوانەی ستراتیژییەتی ئەمریكایە، چونكە دەیەوێت ڕژێمی بەشار ئەسەد لە دەسەڵات لا بدات.\nهەروەها یەكێكی تر لەو هۆكارانە بریتییە لە كەمكردنەوەی هێژموونی ڕووسیا لە ڕۆژهەڵاتی ناوەڕاست بەگشتی و لە سووریا بەتایبەتی، چونكە سووریا بە هاوپەیمانی ڕووسیا دادەنرێت و پەیوەندییەكی ئابووریی بەهێزیان لەگەڵ یەكتر هەیە؛ بە شێوەیەك هاوردەكردنی كاڵای ڕووسییەكان بۆ سووریا لە ساڵی 2010، گەیشتە یەك ملیار دۆلار. هەروەها وەبەرهێنانی ڕووسیا لە سووریا لە ساڵی 2009، گه‌یشتبووە 19,4 ملیار دۆلار. ڕووسیا ئامادەییی نیشان دابوو بەوەی كە پابەند دەبێت بەو ڕێككەوتننانەی كە لە بواری چەكدا بە بەهای 4 ملیار دۆلار لەگەڵ سووریا كردوویەتی. بۆیە ئەمریكا لەو كاتەدا زیاتر حیسابی بۆ سووریا كرد كە بە هۆی ئەو پەیوەندییە بەهێزەی لە نێوان بەشار ئەسەد و پووتین هەیە، بووە هۆی ئەوەی كە ڕووسیا لە ساڵی 2005، بڕیاری دا كە قەرز بە سووریا بدات، كە پێشووتریش چەكی پێ دابوو. هەروەها ژمارەیەك مووشه‌كی ڕووسی جێگیر كران؛ ئەمەیش وای كرد ئەمریكا هەڵوێستە لەسەر سووریا بكات و دەست لە سووریا وەربدات.\nئەمریكا لە لایەن ڕووسیاوە ڕووبەڕووی بەرەنگاربوونەوەیەك بوو كە هێزەكانی بۆ پاراستنی ڕژێمی سووریا و مانەوەی بەشار ئەسەد لە دەسەڵات بەكار دەهێنا، چونكە پەیوەندییەكی بەهێز لە نێوان هەر دوو لادا لە زۆربەی بوارەكاندا دروست ببوو. بۆیە ڕووسیا ئامادە نەبوو كە ڕژێمی بەشار ئەسەد دەسەڵات جێ بهێڵێت. هەر بۆیە ڕووبەڕووی سیاسەتەكانی ئەمریكا دەبووەوە لە سووریا. لە بەرانبەریشدا ئەمریكا هەوڵی دەدا هاوسەنگیی هێزی خۆی بپارێزێت و بەرەنگاری سیاسەتەكانی ڕووسیا ببێتەوە لە سووریا.\nچوارەم/ كشانەوەی هێزی ئەمریكی لەسەر خاكی سووریا: لە ڕێكەوتی 19ی كانوونی یەكەمی 2018، "سارا ساندەرز" (Sarah Sanders)، گوتەبێژی كۆشكی سپی، لە ڕاگەیه‌ندراوێكدا ئاشكرای كرد، ئەمریكا قۆناغێكی نوێ دەست پێ دەكات و دەستی كردەووە بە كشاندنەوەی هێزەكانی لە سووریادا. دواتریش "دۆناڵد ترامپ" (Donald Trump)، بە تویتێك لە هەمان ڕێكەوت _19ی كانوونی یەكەمی 2018_ بڕیاری كشانەوەی هێزەكانی لە سووریا دا، بە پاساوی ئەوەی كە گوتی: "ئێمە داعشمان لە سووریا تێك شكاندووە، كە تاكە هۆكاری مانەوەی هێزەكانمان بوو لەو وڵاتە لە ماوەی سەرۆكایەتیی مندا." ئەم بڕیارە چاوەڕواننەكراوەی ترامپ، زۆربەی بەرپرسانی ئەمریكا، دۆست و نەیارەكانی، تووشی جۆرێك لە سەرسووڕمان كرد. بەتایبەتی ئەم گۆڕانە بەپەلەیەی سیاسەتی ئەمریكا، بەپێچەوانەی زۆربەی لێدوان و بۆچوونەكانی بەرپرسانی ئیدارەی ترامپە كە جەختیان لەسەر ئەوە دەكرده‌وه، هێشتا كاتی كشانەوە لە سووریا نەهاتووە. بەڵام ئەمەیش قۆناغێكی دیكەی سیاسەت و ستراتیژییەتی ئەمریكایە لە بەرانبەر دۆسێی سووریا.\nدەكرێت بڵێین ئەمریكا ستراتیژییەتێكی ناڕوونی لە بەرانبەر بارودۆخی سووریا هەبووە و، ستراتیژییەتی جیاجیای پەیڕەو كردووە، كە خۆی دەبینێتەوە لە ستراتیژییەتی دوورەپەرێزییەوە، بۆ ستراتیژییەتی گۆڕینی ڕژێمی سووریا و، پاشان بۆ ستراتیژییەتی دەستێوەردان و بەكارهێنانی هێزی سەربازی لەو وڵاتەدا، دواتر بۆ بڕیاری كشانەوەی هێزی ئەمریكی لەسەر خاكی سووریا؛ كە هەموو ئەمانە قۆناغی پەیڕەوكراوی ستراتیژییەتی ویلایەتە یەكگرتووەكانی ئەمریكایە لە سووریا.


ڕۆژنامەنووسان و چالاکوانانی دهۆک داوای ئازادکردنی قارەمان شوکری دەکەن – کوردی – RojNews.News\n11/07/2020 - 7:47:21 am\nڕۆژنامەنووسان و چالاکوانانی شاری دهۆک داوای ئازادکردنی ڕۆژنامەنووس قارەمان شوکری دەکەن، داواش دەکەن کەیسەکەی بگوازرێتەوە بۆ دادگا و بەگوێری یاسای کاری ڕۆژنامەنووسیی مامەڵەی لەگەڵدا بکرێت.\nزیاتر لە دوو هەفتەیە، ڕۆژنامەنووس قارەمان شوکری زەینەدین، دانیشتووی شارەدێی شیلادزێ-ی سەر بە پارێزگای دهۆک لەلایەن ئاسایشی پەدەکەوە دەستگیرکراوە، بەشێک لە ڕۆژنامەنووسان و چالاکوانانی شاری دهۆکیش لەڕێگای ڕۆژنیوزەوە داوای ئازادکردنی دەکەن.\nعاسیمە زێباری، چالاکوانی ژنان دەڵێت: داوا لە لایەنە پەیوەندیدارەکان و ڕێکخراوەکانی مافی مرۆڤ و ڕۆژنامەنووسانی دهۆک بەتایبەت دەکەم بێنە سەر هێڵ بۆ قارەمان شوکری، بۆ ئەوەی بەپێی یاسای ڕۆژنامەنووسیی مامەڵەی لەگەڵدا بکرێت.\nڕۆژنامەنووس حسێن حەسەن-یش پێیوایە، کە “دەستگیرکردنی قارەمان شوکری لەگەڵ یاسادا یەکناگرێتەوە” و دەڵێت: زیاتر لە دوو هەفتەیە دەستگیرکراوە و ڕێگە بە کەسوکارەکەشی نەدراوە سەردانی بکەن.\nداواش دەکات، “بەزووترین کات قارەمان ئازادبکرێت، یانیش بەگوێرەی یاسای کاری ڕۆژنامەنووسیی مامەڵەی لەگەڵدا بکرێت و ڕادەستی دادگا بکرێت نەک لای ئاسایش بێت”.\nئاراس یەحیا، چالاکوانی مەدەنییش داوای هەڵوێست لە ڕێکخراوەکان و چالاکوانان دەکات دژ بە دەستگیرکردنی قارەمان شوکری و دەڵێت: بەداخەوە زۆرینەی ڕێکخراوەکان و چالاکوانان بەرامبەر ئەم جۆرە هەڵسوکەوتانە بێدەنگن، هیوادارین بێنە دەنگ و ئەم جۆرە هەڵسوکەوتانە شەرمەزار بکەن.\nدوابەدوای دەستگیرکردنی ڕۆژنامەنوس قارەمان شوکری، کەمپەینی #ئازادیی_بۆ_قارەمان ڕاگەیەندرا و تا ئێستا نزیکەی ١٠٠ ڕۆژنامەنووس و کەسایەتی و نووسەری دیاری کوردستان دەنگی خۆیان خستووەتە پاڵ کەمپەینەکە و داوای ئازادکردنی ئەو ڕۆژنامەنووسە دەکەن.\nکەمپەینەکە یاداشتی ناڕەزایی ئاڕاستەی لیژنەی مافی مرۆڤ و ڕۆشنبیری و سکاڵای پەرلەمانی هەرێمی کوردستان کرد، لەگەڵ ئەوەشدا دەستەی سەربەخۆی مافی مرۆڤی کوردستان و سەرۆک و وتەبێژەکەی لێ ئاگادارکردووەتەوە و یاداشتەکەی ڕادەست کردوون.\nهەروەها، هەریەک لە نەتەوە یەکگرتووەکان لە عێراق و ڕێکخراوە جیهانیەکان ئەمنستی و هیومان ڕایتس وۆچی لە دۆسیەکەی قارەمان ئاگادار کردووەتەوە و داوا دەکەن ئەوانیش فشارەکانیان بۆسەر حکومەتی و هەرێم زیاد بکەن.\nدوو کۆڵبەر کوژران


بەوێنە.....پاشەڕۆی نەخۆشخانەكان لەڕێی ئامێری تایبەتیەوە لەناو دەبرێت\n2019-11-04 [04:00 AM]\nبەرێوەبەرایەتی گشتی تەندروستی سلێمانی ئامێرێكی لەناوبردنی پاشەڕۆی پزیشكی بۆ بەڕێوەبەرایەتی گشتی تەندروستی هەڵەبجە دابین كرد.\nئازاد مستەفا بەڕێوبەری گشتی تەندروستی هەڵەبجە رایگەیاند: پڕۆژەی چارەسەركردنی پاشەڕۆی پزیشكی لەپارێزگای هەڵەبجە دەكەنەوە كە لەلایەن بەڕێوەبەری گشتی تەندروستی سلێمانی ئامێری سووتاندنی پاشماوەی پزیشكی پێشكەش بە بەڕێوەبەرایەتی گشتی تەندروستی هەڵەبجە كراوە.\nئاماژەی بەوەش کردووە: بەدانانی ئامێری سووتاندنی پاشەڕۆی پزیشكی، پاشەرۆی پزیشكی هەریەك لە ناوەندی پارێزگای هەڵەبجە و خورماڵ و بیارە و بەمۆ و سیروان و سەیدسادق و تەواوی بنكە تەندروستیەكانی گوندەكان بەشێوەی تەندروستی و ژینگە‌پارێزی لەناو دەبرێت.\nلەمەودوا پاشەڕۆی نەخۆشخانەكانی سەر بە پارێزگای هەڵەبجە و دەوروبەری لەڕێی ئامێری تایبەتیەوە لەناو دەبرێت و چیتر نابێتە هۆی پیسكردنی ژینگە.\nئەم هەواڵە 9946جار خوێندراوەتەوە


ڕێكارێكی بانكی ناوەندی بەهای دۆلار بەرزدەكاتەوە - تۆڕی میدیایی خەڵک\nبەهۆی كەمبوونەوەی بڕی دۆلار لە بازاڕەكان و كەمتر فرۆشتنی لەلایەن بانكی ناوەندییەوە بەهای دۆلار ڕووی لە بەرزبوونەوە كردووە.\nئەمڕۆ چوار شەممە، بانكی ناوەندی عیراق، بڕی 208 ملیۆن و 818 هەزار و 800 دۆلاری خستەبازاڕەوە، ئەمەش بە بڕێكی زیاتری ئەو دراوە دادەنرێت بەراورد بە ڕۆژی پێشوو كە 160 ملیۆن و 734 هەزار دۆلار بوو، بەڵام هێشتا بڕی فرۆشتن بە بەراورد بە ڕۆژانی پێشوو كەمە.\nبانكی ناوەندی دەڵێت: “لە كۆی گشتی پارەكە 44 ملیۆن و 520 هەزار دۆلاری بەشێوەی كاش فرۆشراوە و ئەوی تر كە 164 ملیۆن و 298 هەزار و 800 دۆلار بوو بۆ پتەوكردنی ڕەسیدی بانكەكان بووە لە دەرەوەی وڵات”.\nهەر لە بەیاننامەكەی بانكی ناوەندیدا هاتووە، ”لە پرۆسەكەدا 34 بانك بۆ دابینكردنی داواكاری پتەوكردنی ڕەسیدی دەرەوە و 10 بانك بۆ دابینكردنی داواكاریی نەختینە و 205 كۆمپانیا بەشدارییان كردووە، هەر دۆلارێكیش بە 1460 دینار فرۆشراوە”.\nبەهۆی كەمبوونەوەی فرۆشتنی دۆلار لەلایەن بانكی ناوەندییەوە نرخی دۆلار بەرزبۆتەوە لە بازاڕەكانی نێوخۆی عیراق و هەرێمی كوردستان، ئەمڕۆ نرخی 100 دۆلاری ئەمریكایی بە 148 هەزار 500 دینار مامەڵەی پێوەكرا، لە كاتێكدا هەفتەی پێشوو بە 147 هەزار و 500 دینار بوو.\nنرخی نەوت ئاستێكی پێوانەیی تۆماركرد\nهێزە ئەمنییەكان، چەند هێرشێكیان لە بەغدا پوچەڵكردەوە\nخەڵك- هێزە ئەمنییەكانی عێراق، پلانێكی هاویشتنی موشەكێكیان لەبەغدا پوچەڵكردووەتەوە. (زیاتر…)\nعێراق.. 500 ملیار دینار بۆ كڕینەوەی گەنمی جوتیاران تەرخانكرا\n10 مارس 2022 12.30 pm\nخەڵك- لە لایەن وەزارەتی دارایی عێراقەوە، بڕی 500 ملیار دینار بۆ كڕینەوەی گەنمی ئەمساڵی جووتیاران تەرخانكرا.


خەباتی كورد لە ئێران، پاش سەربەخۆییی هەرێم. هاوار بازیان – Giareng\nخەباتی كورد لە ئێران، پاش سەربەخۆییی هەرێم. هاوار بازیان\nلە 12 حوزەیران , 2017\nهەنگاوەكانی كورد لە هەرێمی كوردستانی عێراق بەرەو گشتپرسی و سەربەخۆییی ئەو بەشە لە كوردستان، ئەگەر لە ئاستی ناوەخۆییدا گەیشتنە بە ئامانجێكی مێژووییی گەلی كورد، هاوكات كاریگەری دەكاتە سەر پرسی سیاسیی كوردی بەشەكانی تر كە لێرەدا كوردستانی ئێران بە نموونە وەردەگرین.\nجمهوری ئیسلامی بەرامبەر پرسی راپرسی و سەربەخۆییی كورد لە باشووری كوردستان بەردەوام خۆی بە “لاسار و نەیار” پیشانداوە، بەڵام بە وردبوونە لەو باسە دەبینین كە هەولێری سەربەخۆ تا رادەیەكی زۆر لە بەرژەوەندیی تارانی نیگەراندا دەبی.\nدرووستبوونی بەرپرسیارێتیی یاسایی\nلەژێر سایەی ئەو كۆمەڵە بەرپرسیارێتییەی پاش دامەزراندنی دەوڵەتی سەربەخۆ لە هەرێمی كوردستان بەرامبەر دنیای دەرەوە درووست دەبی، كوردانی ئۆپۆزسیۆنی ئێرانی سنووردارتر لە هەمیشە دەبن كە زیاتر لە 20 ساڵە نیشتەجێی هەرێمی كوردستانن. ئەگەر تا ئێستا بەشێوەی رێژەییش جووڵە و چالاكییان هەبووبی، لە چوارچێوەی دەوڵەتی سەربەخۆ لە هەرێمدا ناتوانن لەسەر چالاكی دژ بە ئێران بەردەوام بن. هەروەك چۆن پارتی كرێكارانی كوردستانیش بەرامبەر توركیا هەمان دۆخی دەبی. بەوپێیەی ئەركی یەكەمی وڵاتێكی سەربەخۆ لە ئاستی نێودەوڵەتییدا، پاراستنی بەرژەوەندیی دراوسێكان و چوونە ژێرباری بەرژەوەندیی هاوبەشە لەگەڵ ئەوانەی سنووری هاوبەشیان هەیە.\nجگە لەوەی پێویستە پابەندی دەیان یاسا و رێنوێنیی جیهانی لە بوارەكانی مافی مرۆڤـ، پاراستنی سەروەری، ئابووری، دیپلۆماسی و … بیت كە لە هەموویاندا ئەركێكی دوولایەنە دەكەوێتە سەرشانی وڵاتی كوردستان و لایەنی بەرامبەر یان كۆمەڵگەی ناودەوڵەتی.\nدوو بژاردەى سەرەكی\nحیزب و لایەنە نەیارەكانی ئێران لە هەرێمی كوردستان پاش سەربەخۆییی كوردستان، راستەوخۆ دەكەونە بەر دوو رێگەی سەرەكی. یەكەم ئەوەی بەشێوەی رەسمی وەك پەنابەر لە كوردستانی سەربەخۆ (یان وڵاتانی تردا) نیشتەجێ بن و بەپێی ئاست و جۆری پەیوەندییەكانی تاران و هەولێر چالاكییە سیاسییەكان بەڕێوە ببەن كە زیانێكی زۆر بە هێزی مرۆیی و سیاسیی حیزبەكان دەگات. لەو حاڵەتەدا رەنگە بۆ دەسەڵاتی تازەی كوردی ئاسان نەبی لەپێناو پاراستنی شۆڕشی كوردی ئێراندا، چاوپۆشی لە بەرژەوەندییە گەورەكانی خۆی لەگەڵ جمهوری ئیسلامیدا بكا، بەتایبەت كە وڵاتی سەربەخۆی تازەی كوردی پێویستی بە تێكەڵبوون و گۆڕینەوەی هەموو جۆرە بەرژەوەندییەك لەگەڵ وڵاتانی دوور و نێزیكدا دەبی.\nئەو بژاردەیە بۆ ئۆپۆزسیۆنی ئێرانی بەدوور دەزانم، بەتایبەت كە زۆربەی هێزە كوردییەكانی ئێرانی هەڵگری مێژوویەكی دوور و درێژی خەباتن و دەیان ئەزموونی لەوشێوە و بگرە ئەستەمتریان تێپەڕاندووە. جگە لەوەی زۆربەیان خۆیان بەرپرس دەزانن لە شۆڕِشێك كە لەپێناویدا سەدان و هەزاران قوربانییان داوە.\nلە بژاردەی دووەمدا رێگەی هەڵگیرسانەوەی شۆڕش و چوونەوە شاخ دەكەوێتە بەرباس كە هێزە كوردەكانی ئۆپۆزسیۆنی ئێرانی لە ماوەی چەند ساڵی رابردوودا تا رادەیەك خۆیان بۆ ئەوجۆرە لە خەباتیش ئامادە كردووە. لەگەڵ رەسمی بوونی چوونەوەی كوردی ئێران بۆ چیاكانی سەرسنوور ئەگەریش دژوارییەكانی خۆی هەبی، بەڵام بۆ كوردی ئێران دەستكەوتی باشی دەبی. بەوشێوەیە جگە لەوەی كورد دەچیتەوە قۆناخی شۆڕِشی راستەقینە، هاودەنگ دەبی لەگەڵ ئەو شەپۆلەی لە ناوەخۆی ئێران و ناوچەكە دژی جمهوری ئیسلامی پەیدا بووە. هەروەك چۆن بەلووچ و عەرەبەكانی ئێران دەستیان كردووە بە جووڵە سەربازی دژی دەسەڵاتی ئێرانی و لە رۆژئاوا بەتایبەت ئامریكا و عەرەبەكانی كەنداو گەلەكۆمەیەكی بەهێزیان دژی تاران درووست كردووە. ئاماژەكان و مێژووی رابردووی حیزبەكان پشتگیری بژاردەی دووەم دەكەن كە پێویستە كوردانی ئێران بەباشی ئامادەكاری بۆ بكەن تا لەناكاو دۆخێكی نەخوازراویان بەسەردا نەسەپێنرێ.\nئەگەر تا رادەیەك پەلە بە پرۆسەی راپرسی و بوون بە دەوڵەتی كوردی لە هەرێمی كوردستانەوە دیارە و هەست دەكرێ پاش سەدان ساڵ و دەیان دەرفەت بۆ ئە مافە، ئێستا سەرجەم وردەكارییەكانی لەبەرچاو نەگیراوە، چاوەڕوان دەكرێ لە رۆژی راگەیاندنی ئەو دەوڵەتەدا رەچاوی پێگە و بەرپرسیارێتییەكانی كوردی هەرێم بەرامبەر دۆخی كوردانی تر بەتایبەت ئێران بكرێت كە هێشتا لە قۆناخی شۆڕشدایە و چاوی لە كردنەوەی دەرفەتە نەك سنوورداركردن، ئەگەرێك كە پێویستە كوردی ئۆپۆزسیۆنی ئێرانی خۆی بۆ سەرجەم پێشهاتەكانی ئامادە بكا و نەبیتە باج یان قوربانیی دەوڵەتی سەربەخۆی كوردی بەرامبەر ئێران!


خۆپێشاندانێک بە دژی لە سێدارەدانی چالاکوانانی سیاسی لە ئێران - Radio Sweden Kurdish - رادیۆی سوید Radyoya Swêdê | Sveriges Radio\nwêne: Sveriges Radio Internation/زایەڵە\nخۆپێشاندانێک بە دژی لە سێدارەدانی چالاکوانانی سیاسی لە ئێران\nبڵاو کرایه‌وه måndag 11 november 2013 kl 11.48\nدوێنێ ڕۆژی یەکشەممە لە پایتەختی سوید لە ستۆکهۆڵم لە لایان هێزە سیاسیەکانی ڕۆژهەڵاتی کوردستان خۆپێشاندانێک بە دژی لە سێدارەدانی چالاکوانانی کورد لە ئێران پێکهات. هەروەها چەندین هێزی سیاسی نەتەوەکانی کەمایەتی دیکەی ئێران هەر بە دژی کۆماری ئیسلامی ئێران و لە سێدارەدانی چالاکوانانی سیاسی بەشدار بوون.\nئەمساڵ بە پێی ئەو زانیارییەی کۆماری ئیسلامی ئێران بۆخۆی ىڵاویکردۆتەوە تاکو ئێستا ٣٠٤ کەس لە سێدارەدراون. بەڵام بە پێی پرسی ئەندامی پەڕلەمان جەبار ئامین سەر بە پارتی ژینگە کە لە وەزیری دەرەوەی سوید کارڵ بیلدتی کرد جگە لەو ٣٠٤ کەسە هەروەها ٢٣٤ کەسی دیکە بە پێی زانیاری بێلایەن لە ئێران لە سێدارە دراون. واتە ئەمساڵ تاکو ئێستا ٥٣٨ کەس لە لایەن کۆماری ئیسلامی ئێران لە سێدارە دراون.\nبەدری تەوحیدی و حوسێن سەحیدی دوو لە لە بەشداربووان بوون.\nلە دوای هاتنە سەر کاری حەسەن ڕوحانی ١١٥ کەس لە سێدارە دراون. بەر لە هەڵبژاردنەکان بۆ سەرۆک کۆماری ئسلامی ئێران ڕوحا قەولیدا فشار لە سەر خەڵکانی ئێران کەم بکاتەوە و ئازادی زیاتر بە خەڵک بدات. لە ماوەی دوو حەوتووی ڕابردوودا نزیکەی ٥٠ زیندانی کورد و بەلوچ لە سێدارە دراون. ئەمساڵ زیاتر لە ٥٠ کەس لە گۆڕەپانەکانی گشتی لە بەر چاو خاڵک لە سێدارە درون.\nهاوکات کۆماری ئیسلامی ئێران دوای هاتنە سەر کاری ڕوحانی ڕووی لە دەرەوە کردووە و بە زمانی یاشتیخواز هەوڵ دەدات پەیوەندیەکانی بۆ لابردنی فشاری ئابووری و سیاسی بە هۆی بەرنامەی چەکی ئەتۆمی باشتر بکات.\nهەروەها چەند نوێنەری حزبە سیاسیەکانی سویدی لەم خۆپێشاندانە وتاریان پێشکەش کرد.\nیەکێک لەوانە نوێنەری پارتی چەپ یاکۆب یونسۆن بوو کە لە قسەکانیدا گوتی مەحکومکردنی لە سێدارەدانی چالاکوانان لە ئێران بەشێک لە هەوڵی نێونەتەوەیی بۆ قەدەخە کردنی لە سێدارەدان و سزای مەرگە.


ئێران بە هێز لە بەرامبەر ملهۆریی ئەمریکا دەوەستێت - Mehr News Agency\n4 gulanê 2018 - 19:07\nNews Code 18528\nبە ڕاپۆرتی ئاژانسی هەواڵی مێهر، محەمەد جەواد زەریف وەزیری دەرەوەی ئێران رۆژی ڕابردوو بە بڵاوکردنەوەی گرتەیەکی ڤیدئۆیی ڕایگەیاند: ئێران بە هێزەوە لە بەرامبەر ملهۆریی ئەمریکا دەوەستێت\nوەزیری دەرەوەی ئێران بە ئاماژە بە چیەتی ڕێککەوتنی ناڤۆکیی ١٤ی جووڵای ٢٠١٥ (٢٣ی پووشپەڕی ١٣٩٤) ناسراو بە بەرجام، ڕوونی کردەوە: پلانی کۆگری هاوبەش (بەرجام) ڕێککەوتنێک بوو نەک گرێبەستێک کە پێویستی بە واژۆ یان پشت‌ڕاست کرانەوە لە لایەن یەکە یەکەی لایەنەکان هەبێت؛ ڕێککەوتنێک بوو کە بە کۆی دەنگ لە ئەنجومەنی ئاسایشی ڕێکخراوی نەتەوە یەکگرتووەکان پشت‌ڕاست کرایەوە و کرایە رۆژڤی کاریی هەمووان.\nڕاشیگەیاند: لەو کاتەوە بە دوا، ئاژانسی نێودەوڵەتیی وزەی ئەتۆمی ١١ جار، جەختی کردووە کە ئێران پابەندی تەواو بەڵێنەکانی بووە؛ بەڵام لە بەرامبەردا ئەمریکا بەردەوام ئەو ڕێککەوتنەی پێشێل کردووە، بە تایبەت بە ملهۆریی لە بەرامبەر ئەو کەسانەی کە دەیانەویست لە گەڵ ئێراندا بازرگانی بکەن.\nزەریف لە درێژەی ئەو گرتە ڤیدئۆییە وتی: هەندێک دەوڵەتی ئەورووپی لەم دواییەدا بۆ ڕازی کردنی ترامپ، هەڤیازیگەلێکی زیاتریان لە لایەن ئێرانەوە بەڵێن داوە. ئەو هەڤیازی دانە، ڕێککەوتنێکی نوێ و هەڵگری بژێرەگەلێکی نوێیە لەو ڕێککەوتنەدا. لە سەرەتای دانوستانەکانی بەرجامدا هەموو بڕیارماندا کە ئەو پرسانە و لەوان توانستی بەرگری و بابەتی دزەکردنی ناوەچەیی لە گفتوگۆکانماندا نەهێڵین.\nسەرۆکی دەزگای دیپلۆماسیی ئێران جەختی کرد: لە هەر دوو پرسەکەدا، ئەوە ئێرانە کە نیگەرانی و داواکاریی هەیە و نەک رۆژئاوا. ئێمە چەندین سەدەیە کە هێرشمان نەکردۆتە سەر هیچ وڵاتێک، بەڵام هێرشمان کراوەتە سەر،ئاخرین هێرشیان، هێرشی سەدام حسێن بوو کە لەو کاتەدا ئەمریکا و هاوپەیمانانی ناوچەیی پاڵپشتیان لێ کرد. رۆژئاوا ئەو کاتە چالاکانە هەوڵی دەدا پێشگری بکات لە فرۆشتنی ئاسایی‌ترین چەکی بەرگری بە ئێرانەوە.\nوەزیری دەرەوەی ئێران وتیشی: سەرەڕای ئەو ئەزموونە کارەساتە، ئێمە تا ئێستاشی لە سەر بێت زۆر کەمتر لە وڵاتانێکی وەک عەرەبستانی سعوودی و ئیماراتی یەکگرتووی عەرەبی، بوودجەمان بۆ کەرتی بەرگری تەرخان کردووە و مووشەکەکانی ئێمە هێندەی مووشەکەکانی سعوودی دوورهاوێژ نین.\nڕوونیشی کردەوە: با بۆ هەمیشە ئەو پرسەتان بۆ ڕوون کەمەوە، ئێمە نەک ئاسایشی خۆمان ڕادەستی هێخزی دەرەکی دەکەین و نە بە ڕێککەوتنێکدا دەچینەوە کە بە نیازپاکییەوە جێبەجێمان کردووە و لەوبارەوە هیچ دانوستانێکی نوێ ناکەین. ئێران بە هیزەوە لە بەرامبەر هەوڵی پڕوپووچ و ملهۆرانەی ئەمریکا دەوەستێت؛ بەڵام ئەگەر ئەمریکا درێژە بە پێشێل کردنی بەرجام بدات یان لێی بچێتە دەرێ، ئێمەش مافی کاردانەوە نیشان دان بەو داپەڕەمان دەبێ، ئەویش بەوە شێوەی کە ویستی خۆمانە.\nزەریف ئاماژەی بەوەش دا: هەرانانەوە و هەڕەشە ڕێککەوتنێکی نوێی بۆ ئەمریکا بەدواوە نابێت. بە تایبەت لە کاتێکدا کە ئەوان ڕێز لە ڕێککەوتنەکانیان ناگرن؛ کەواتە بە ئەمریکا ڕادەگەیێنین کە لە ئەنخامدا ڕێزی لە ڕێککەوتنەکانیان بگرن؛ دەنا بەرپرسایەتیی پاشهاتی پابەندنەبوونیان بە بەڵێنەکان لە ئەستۆی خۆیان دەبێت.


كورد ھه‌موو پۆسته‌كانی له به‌غدا وه‌رده‌گرێته‌وه\n2019-06-01 [03:15 AM]\nداوا کراوە تا کۆتایی ئەم مانگە ئەو پۆستانەی بە وەکالەت بەرێوە دەچن، ھەموویان کاندیدیان بۆ دیاری بکرێت و پڕ بکرێنەوە.\nد. مەیادە نەجاڕ، پەرلەمانتاری پارتی لە ئەنجوومەنی نوێنەرانی عێراق، ڕایگەیاندووە: داوا کراوە تا کۆتایی ئەم مانگە ئەو پۆستانەی بە وەکالەت بەرێوە دەچن، ھەموویان کاندیدیان بۆ دیاری بکرێت و پڕ بکرێنەوە، بۆ ئەوەی چیتر ھیچ پۆستێک بە وەکالەت بەڕێوە نەچێت.\nگوتیشی: داوا لە کورد کراوە ھەر حیزبێک بەپێی ئیستحقاقی خۆی چەند پۆستی لە حکوومەت بەردەکەوێت، کاندیدیان بۆ دیاری بکات و پڕیان بکاتەوە، بۆیە پارتی دیموکراتی کوردستان، کە چەندین پۆستی وەکو سوپاسالار و پۆستی دیکەی لە دەست داون، ھەموویان پڕ دەکاتەوە.\nدەشڵێت: ھەر حزبە و چەند کورسی ھەبێت، بەپێی کورسییەکان پۆست و پشکی خۆی وەردەگرێت.\nئەم هەواڵە 5437جار خوێندراوەتەوە


پەڕلەمانتارێكی كورد: سەدر لە عادل عەبدولمەهدی بێهیوا بووە – تۆڕی میدیایی خەڵک\n2019/05/19 - 7:59 PM\nسیاسەتمەدارێكی كورد لە بەغدا ڕایدەگەیەنێت، دۆخی عیراق ئاڵۆزە و لە پەڕلەمان ئەو یاسانەی تێپەڕێنراون هەموویان سەقەتن، دەشڵێت: “موقتەدا سەدر هێزێكی كاریگەری عیراقە و حكومەت بە تەواوی ماناكەی لێی دەترسێت”.\nئەحمەدی حاجی ڕەشید، سیاسەتمەداری كورد و ئەندامی پەڕلەمانی عیراق بە (خەڵك)ی ڕاگەیاند، دۆخی عیراق ئاڵۆزە بەشێوەیەك لەماوەی ڕابردوودا ئەو یاسایانەی تێپەڕێنراون، كەموكورتی زۆری تێدا بووە و سەقەتبوون.\nوتیشی، “یاسای بودجەی 2019ی عیراق بە كۆمەڵێك كەموكورتی بەشێوەیەكی گشتی تێپەڕێنرا، هەروەها یاسای گەڕاندنەوەی پارە گشتیەكانی دەرەوەی وڵات زۆر سەقەتە، چونكە تا ساڵی 2003ی تێدایە و پێش ئەو بەروارە ناگرێتەوە”.\nئەو سیاسەتمەدارە لە بارەی ئاڵۆزییەكانی ئەم دواییەی عیراق و هێزەكەی موقتەدا سەدر ڕایگەیاند، موقتەدا سەدر هێزێكی كاریگەرە لەسەر گۆڕەپانی سیاسی عیراق و تاكە هێزە دەتوانێت یەك ملیۆن هاووڵاتی بهێنێتە سەر شەقام و دەتوانێت هەموو پشێوییەك بنێتەوە.\nئاماژەی بۆ ئەوەشكرد، لە ئێستادا حكومەتی عیراق بەتەواوی مانا لە هێزەكەی موقتەدا سەدر دەترسێت، ئەوەشی دەیكات نیشانەی بێهیوا بوونە لە حكومەتەكەی عادل عەبدولمەهدی و دەیانەوێت گۆڕانكاری بكەن.\nپەرلەمانی عيراقعادل عەبدولمەھدیموقتەدا سەدر\nبانە.. كۆڵبەرێك كوژرا\nسەندیكای پارێزەران چەند بڕیارێكی دەركرد\nكاتی ئەنجامدانی كۆنگرەی پارێزەران دیاری كرا


دڵەڕاوکێ - ویکیپیدیا، ئینسایکڵۆپیدیای ئازاد\nکچێک کە دەترسێت، تووشبووی دڵەڕاوکێ\nدڵەڕاوکێ (بە ئینگلیزی: Anxiety) دۆخێکی ناخۆشی پەشێویی ناوەکییە، کە زۆرینەی کات بە ھەڵسوکەوتی پەشۆکاوەوە دەبەسترێتەوە، وەک خێرا جووڵەکردن بۆ پێشەوە و پاشان گەڕانەوە و بیرکردنەوەی قووڵ. ئەم\nھەستە، ھەستێکی تاکەکەسییە لەھەمبەر ترس لەشتێک کە ئەگەر ڕوودانی کەمە، بۆ نموونە دڵەڕاوکێ بۆ مردنێک کە لە داھاتوویەکی نزیکدا ڕوودەدات. دڵەڕاوکێ جیاوازە لە ترس، کە ھەستە بەرامبەر شتێکی ڕاستەقینەیی ترسناک یان مەترسیدار و وەڵامێکی گوونجاوە بۆ مەترسییەکی درکپێکراو. دڵەڕاوکێ ھەستکردنە بە ترس و پەشۆکاویی و بێھێزیی و زۆرینەی کات کاردانەوەیەکی لەڕادەبەدەر و گشتگیرکراوە بۆ شتێک کە تاکەکەس پێی وایە مەترسیدارە. زۆرینەی جار بەستراوەیە بە نائارامیی، ھیلاکیی و کێشە لەپەیتکردنەوە، و ھەروەھا کەشەنگیی لەماسوولکەدا. دڵەڕاوکێ بە کاردانەوەیەکی ئاسایی بۆ سترێسی درکپێکراو لەبەرچاو دەگیرێت، ئەگەرچی کەسانێک جار جارە ئەم ھەستەیان لا درووست دەبێت.\nدڵەڕاوکێ ١٩ی ئایاری ٢٠٢٠ لە وەیبەک مەشین، ئەرشیڤ کراوە.\nدڵەڕاوکێ دەتوانێت کاریگەری جەستەیی وەک دڵ پاڵیوو ، هیلاکی ، نەوازش ، ئازاری سنگ ، کورتی هەناسە ، ئازاری گەدە ، یان سەرئێشە ی لەگەڵ بێت . لە ڕووی فیزیکییەوە جەستەی ئۆرگانیزم خۆی ئامادە دەکات بۆ ئەوەی مامەڵە لەگەڵ ئەم هەڕەشەیەدا بکات . پەستانی خوێن و ڕێژەی دڵ زیاد دەکات ، ئارەقکردنەوە زیاد دەکات ، لێشاوی خوێن بۆ گروپە ماسولکە گەورەکان زیاد دەکات و ، کاری هەرس و سیستەمی بەرگری شلەی یی کەم دەکاتەوە . نیشانە دەرەکییەکانی دڵەڕاوکێ لەوانەیە پێستێکی کاڵ و ئارەقە و لەرزە، و قوتابیە داڕماوەکان لەخۆ بگرێت. لەوانەیە ئەو کەسە تووشی ترس و تۆق ببێت.\nهەرچەندە هێرشی ترس بۆ هەموو کەسێک دروست نابێت کە بەدەست دڵەڕاوکێوە دەچێژێت، بەڵام نیشانەی باون هێرشی ترس بە زۆری بێ ئاگادارکردنەوە دێت ، هەرچەندە ترس بە شێوەیەکی گشتی ناعەقڵانییە ، بەڵام تێڕوانینی مەترسی زۆر ڕاستەقینەیە . کەسێک کە هێرشێکی ترسانەی هەیە زۆرجار وا هەست دەکات کە ئەو یان ئەو وا بەرەو مردن یان شێتبوون ئەبەن لەوانەیە هێرشی ترس ەکان بە لێدانی دڵ شڵەژابێت\nدڵەڕاوکێ تەنیا بە نیشانەکانی فیزیکی پێک ناهیێت . چەندین نیشانەی دەروونی هەیە کە هەروەها پێکی ئەهینن هەندێکیان بریتین لە : " هەستەکانی ترس یان ترس ، سەختی چڕبوونەوە ، هەستکردن بە دڵەڕاوکێ یان پەشۆکاوی ، چاوەڕوانی خراپترین ، بێزارکردن ، بێخەوی ، سەیرکردنی ( و چاوەڕوانی ) نیشانەکانی ( و ڕووداوەکان ) یان مەترسی ، هەستکردن بە بەتاڵی یی عەقڵ " . هەروەها کابوس، خولیای، هەست، دێژا ڤو و ئەو هەستەی کە هەموو شتێک ترسناکن"\nیەکێک لە باوترین نیشانەکانی دڵەڕاوکێ بریتییە لە ترس ، کە ترس لە مردن لە خۆ دەگرێت . "دەتوانم... ئەو ترسەی کە ئازاری سنگ [نیشانەکانی جەستەیی دڵەڕاوکێ] جەڵتەی دڵێکی کوشندەیە، یان ئەو ئازارەی کە لە سەرتدا هەیە [دوا نیشانەی جەستەیی دڵەڕاوکێ] ئەنجامی گرێیان یان ئەنانیایە. تۆ زۆر هەست بە ترس دەکەیت کاتێک بیر لە مردن دەکەیتەوە، یان لەوانەیە زۆر جار لە جاران بیر بکەیتەوە، یان لە مێشکت وەرناگریت"\nئەم «دەروونناسی» وتارە کۆلکەیەکە. دەتوانیت بە فراوانکردنی یارمەتیی ویکیپیدیا بدەیت.\nوەرگیراو لە «https://ckb.wikipedia.org/w/index.php?title=دڵەڕاوکێ&oldid=943865»\nئەم پەڕەیە دواجار لە ٠١:٤٣ی ٢ی ئایاری ٢٠٢٢ نوێ کراوەتەوە.


ژیان له فه‌رهه‌نگدا : فایه‌ق حه‌مه ساڵح\nفایەق حەمە ساڵح\nهونه‌ری فۆتۆگراف له ساده‌ترین پێناسه‌یدا به مانای (نوسین به ڕوناکی)یه، یانیش به‌کارهێنانی زومی کامێرایه به شێوه‌یه‌کی بابه‌تیانه بۆ به‌ده‌ستهێنانی وێنه‌یه‌کی داهێنه‌رانه.\nزۆر جار بینیومانه ده‌نوسرێت (وێنه‌کان ده‌دوێن) یان (وێنه‌یه‌ک له بری هه‌زار وشه)، یانیش (وێنه‌کان بۆمان ده‌گێڕنه‌وه) و چه‌ندان ده‌سته‌واژه‌ی تری هاوشێوه، ئه‌مانه هه‌ر هیچ نیشان نه‌ده‌ن ئه‌وه‌مان پێده‌ڵێن ئه‌م هونه‌ره چه‌نده گرنگه له ژیانی فه‌رهه‌نگیماندا.\n(فایه‌ق حه‌مه ساڵح) یه‌کێکه له‌و هونه‌رمه‌نده فۆتۆگرافه‌رانه‌ی له ڕێی به‌کارهێنانی کامێراکه‌یه‌وه مێژوویه‌کی گه‌وره‌ی به وێنه بۆ نوسیوینه‌ته‌وه.\nله‌گه‌ڵ کاره هونه‌رییه‌کانیشیدا (فایه‌ق حه‌مه ساڵح) خه‌ونێکی تریشی هه‌یه بۆ هه‌بوونی وێنه‌گری پرۆفێشناڵ و پێشتر ئه‌م هونه‌رمه‌نده‌مان وتوویه‌تی "ئێمه خه‌ونێكمان هه‌یه ئه‌ویش پێگه‌یاندنى فۆتۆگرافه‌رى پرۆفیشناڵه." \nچه‌ندان جار کاریگه‌رییه‌کانی وێنه‌یه‌ک سه‌د به بارته‌قای ده‌یان و سه‌دان هه‌وڵی جۆراوجۆر بوون، وێنه‌کانی هه‌ڵه‌بجه، دیمه‌نه‌کانی مه‌یدانه‌کانی شه‌ڕ، وێنه فۆتۆگرافییه‌کانی سروشت و شوێنه‌واره دێرینه‌کان، وێنه‌یه‌کی بازاڕ، منداڵێک و بوکه‌شوشه‌که‌ی، ته‌ماشاکردنێک له وێنه‌یه‌کی فۆتۆگرافیدا..هتد باشترین به‌ڵگه‌ن.\nوێنه له ژیانی هه‌ر هه‌مووماندا ئاماده‌یی هه‌یه، وێنه‌کان قۆناغه‌کانی ژیانی خۆمانمان نیشان ده‌ده‌ن له هه‌موو بوارێکدا.\nتوانایی له گوزارشت کردن یه‌کێکه له کۆڵه‌که سه‌ره‌کییه‌کانی ئیستاتیکا، به‌ڵام ئایا له هونه‌ری فۆتۆگرافیدا هه‌ر به ته‌نها جوانکارییه‌کان ڕۆڵی خۆیان ده‌بینن له وێنه‌گرتنێکی پڕۆفێشناڵدا یانیش ناوه‌ڕۆک به هه‌مان ئه‌ندازه گرنگه؟\nئایا وێنه‌گر یان فۆتۆگرافه‌ر که‌سێکی پیشه‌ییه یان هونه‌رمه‌نده و له‌سه‌ر بنچینه‌ی هه‌ستی هونه‌ریی وێنه ده‌گرێت؟\nهاتنه ئارای ئه‌م هونه‌ره له کۆمه‌ڵگای کوردیدا بێبه‌ش نه‌بووه یان نه‌کراوه له ئاڵۆزییه کۆمه‌ڵایه‌تییه‌کان و گرفته سیاسییه‌کان به‌ڵام ئه‌مانه نه‌بوونه‌ته مایه‌ی دروست بوونی به‌ربه‌ستێکی وه‌ها گه‌وره که بگوترێت ڕێگه له گه‌شه‌کردن و په‌ره‌سه‌ندنی هو‌نه‌ری فۆتۆگراف بگیرێت.\nپێویسته له وێنه‌کان تێبگه‌ین، ڕۆبچینه ناو هه‌ناوی وێنه فۆتۆگرافییه‌که‌وه و لێکدانه‌وه‌ی ورد بۆ ڕه‌هه‌نده‌کانی وێنه بکرێن تا بزانرێت ئه‌م یان ئه‌و وێنه‌یه بۆ ده‌بێته ئامڕازێکی گه‌یاندن له خودی وێنه‌گره‌وه بۆ بینه‌ره‌کانی.\nئایا ڕه‌خنه به‌شداری ده‌بێت له به‌ره‌وپێشبردنی ئه‌م ژانره هونه‌رییه‌دا؟\nئایا وێنه فۆتۆگرافییه‌کان له ئێستادا ده‌توانن به‌شدار بن له ناساندنی نه‌ته‌وه‌یه‌ک به جیهان، یانیش ئایا ده‌توانێت پێناسه و ناسنامه‌ی نه‌ته‌وه‌یه‌ک بنوسێته‌وه؟\nئایا پێویسته هه‌موو وێنه فۆتۆگرافیه‌کان بڵاو بکرێنه‌وه؟\nڕۆژانه ده‌توانرێت له ڕێی تۆڕه کۆمه‌ڵایه‌تییه‌کانه‌وه سه‌دان وێنه‌ی فۆتۆگرافی ببینرێت، به‌ڵام ئایا ده‌کرێت ئه‌مانه هه‌موویان بچنه خانه‌ی هونه‌ری فۆتۆگرافیه‌وه؟\nله کاتێکدا ده‌کرێت بگوترێت ئه‌مڕۆ زۆربه کامێرای هه‌یه به‌ڵام ئایا ئه‌وه‌ی کامێرای گرت به ده‌سته‌وه ده‌کرێت به وێنه‌گری فۆتۆگرافه‌ری پرۆفێشناڵ ناودێر بکرێت؟\nتایبه‌تمه‌ندێتییه‌کان چین تا ببیته ئه‌و فۆتۆگرافه‌ره‌ی بینه‌ران ته‌نها به ڕاگوزه‌ری به به‌رده‌م وێنه‌کانتدا ڕه‌ت نه‌بن؟\nئایا وێنه‌ی ده‌گمه‌ن و جوان هه‌ر ته‌نها له هه‌بوونی کامێرای باشدایه؟\n(فایه‌ق حه‌مه ساڵح) هونه‌رمه‌ندی فۆتۆگرافه‌ر له به‌رنامه‌ی (ژیان له فه‌رهه‌نگدا) وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه:\nژیان لە فەرهەنگدا : فایەق حەمە ساڵح


نەژادپەرستە تورکەکان هێرشیان کردە سەر کرێکارە کوردەکان – کوردی – RojNews.News\n04/09/2020 - 6:28:10 pm\nکرێکارە کوردەکانی خەڵکی مێردین، کە بۆ کۆکردنەوەی بندوق چووبوونە شاری ساکاریای تورکیا، ڕووبەڕووی هێرشی نەژادپەرستە تورکەکان بوونەوە.\nلە ناوچەی شەمرەخی مێردین ١٦ کرێکار بۆ کۆکردنەوەی بندوق وەک کرێکار چووبوونە ساکاریا، خاوەند کار و گوندنشینان هێرشیان کردە سەر کرێکارە کوردەکان، دوای هێرشەکە کرێکارەکان بۆ مێردێن بەڕێکەوتن، لە کاتی هێرشەکەدا کە وێنەکەشیان بڵاوکراوەتەوە، دەردەکەوێت کە کرێکارە کوردەکان ڕووبەڕووی هێرشی خاوەن کار و گوندنشینە تورکەکان بوونەتەوە.\nبارش دەمیر کە یەکێکە لەو کرێکارانە ڕایگەیاند، بەر لە هێرشەکە لەنێوان ئەوان و خاوەن کارەکەدا هیچ کێشەیەک نەبووە و وتی،”سەرلەبەیانی بۆ کارکردن چووینە ناو باخچەکە، خاوەن کارەکە بە ئێمەی وت (گەلە سەگ) و بەو شێوەیە قسەی نەشیاوی بە ئێمە وت، بۆیەش ئێمە لە باخچەکە چووینە دەرەوە.\nدەمیر ئاماژەی بەوەشکرد کە خاوەن کارەکەش بەهۆی ئەوەی کرێکارەکان کاریان بەجێ هێشت دەستی بە هەڕەشە کرد و وتی،”بۆ ئێرە وڵاتی ئێو نییە، ئێرە وڵاتی ئێمەیە و وتی، لەو کاتەدا هێرشیان کردە سەرمان و ٨ کەس هێرشیان کردە سەر ٣ کرێکار و بە دار و بەرد لە ئێمەیاندا”.\nدوای هێرشەکە کرێکارەکان بەرەو مێردین گەڕانەوە.\nشایەنی باسە ئەمە یەکەمجار نییە، کە کرێکارانی کورد ڕووبەڕووی هێرشی نەژاد پەرستە تورکەکان دەبنەوە، هەتا ئێستا چەندین جار لە شارەکانی تورکیادا نەژادپەرستە تورکەکان هێرشیان کردووەتە سەر کرێکارانی کورد.


تێگەهێ شانۆیا ئەزموونگەری – خەدەنگ\nتشرینی دووه‌م 27, 2020 تشرینی دووه‌م 27, 2020\nنڤیسین: د. سامی عەبدو ئەلحەمید\nئاشکەرایە تێگەهێ شانۆیا ئەزموونگەری ب پەیڤا (ئەزموون)ڤە گرێدایە، دیسان یا ئاشکەرایە کۆ شانۆیا ئەزموونگەری ل دژی شانۆیا تەقلیدی دتەکنین و شێوەیێن وێ رادوەستیت. لێ پڕسیار ل ڤێرێ ئەوە: کەنگی شانۆ دبیتە تەقلیدی داکۆ ئەم ل پێگوهۆڕکان بگەرین؟\nناڤێ تەقلیدی دکەڤیتە سەر نمایشێ دەمێ دکەڤیتە ژێر خۆجهی و دوبارەبوون و بەستبوونێ، نەخاسم دەما مەلەل دناڤ بینەریدا بەلاڤە دبیت، ئەڤجا ژ هەژی گۆتنێیە ئەم بێژین کۆ ئەو کارێ ل زەمەنەکێ ئەزموون بوو دبیت ل زەمەنەک دی بهێتە گوهۆڕین بۆ کارەکێ تەقلیدی. ئەرێ ئەڤە واتەیا وێ ددەت کۆ شانۆیا ئەزموونگەری جهێ یا تەقلیدی دگریت؟ بێگومان نەخێر! چونکی ل هندەک وەلاتان یا ئەزموونگەری ب ڕەخ یا تەقلیدیڤەیە. دبنیات دا کارێ سەرەکی یێ شانۆیا ئەزموونگەری قورتالکرنا یا تەقیلیدیە.\nتێگەهێ شانۆیا ئەزموونگەری ل دویماهییا سالێن پێنجیا یێن چەرخێ بۆری بەلاڤبوونا خۆ دیت، ب تایبەت ل ئەمەریکا دەمێ هندەک تیپێن تایبەتمەند ب ئەزموونا شانۆیی دیاربووین، وەک: (شانۆیا زیندی) یا گودێس میلنمینا و ژۆلیان بێك – (شانۆیا ڤەکری) یا پێنتر فێلدمان و جێوزێف شایکن – (کۆما نمایش) یا ریچارد شیشنر، پشتی چەندەکێ بۆ (شانۆیا ژینگەهێ) هاتە گوهۆڕین.\n• شانۆیا ئەزموونگەری ل دویڤ ڤان بیروباوەرێن ل خوارێ سەرهلدا:\nئێک: تەکەز ل سەر کارێ کۆمی، ئانکو بەژداربووبا ستافی ب گشتی دکریارا نڤیساندن و ئامادەکرن و دەرهێنانا دەقی، مەرەم ژڤێ یەکێ ژی زێدەکرنا دویراتیێن دەقی.\nدوو: ژیانا هەڤپشک، ئانکو لێکدانا ژیانا تایبەتا گرۆپی و ژیانا شانۆیێ.\nسێ: سەرپێ (الارتجال) یان پێکۆلێن بدەستڤەئینانا پێگوهۆڕکان و هەلبژارتنا رێکا ژ هەمیان باشتر – ل ڤێرێ مەرەم ژ سەرپێ ئافراندنە – ئافراندنا کەسایەتیێن درامی و بینەر و رویدانێن درامی ژ لایێ ئەندامێن تیپێڤە، ئەو ژی ب رێکا راهێنانان نەک ل دەمێ نمایشکرنێ، مەرەم ژ ڤێ یەکێ پەخشینا ئازادییەکا بەرفرەهتر بۆ ئەکتەرییە.\nچوار: پێکۆلا بەژدارکرنا بینەری دکارێ هونەریدا، ژبۆ گرێدانا ژیانا رۆژانە ب ژیانا شانۆیێڤە، بۆ نموونە شانۆگەریان (مار) یا تیپا ڤەکری ئەوا ژ لایێ شایکنڤە هاتیە دەرهێنان، مینا ئاهەنگکەکێ بوو، بابەتێ خۆ ژ بەهەشتا عەدەن و قابیل و هابیل وەرگرت بوو.\nپێنج: ڤەگەریان بۆ سەقایێن مینا ئاینی و ئاشنا کرنا لایەنێ روحی دپێرفۆرمێدا، ژبۆ وێ یەکێ ئەکتەر و بینەر ب هەڤرا مومارەسەیەکا ئاینی بکەن. ئەڤ هزرە ژ ئانتونان ئارتو هەتیە وەرگرتن.\n• دیاربوونا هندەک تیپێن دی، نەک ب تنێ ل ئەمەریکا، بەلکو ل چەندین وەلاتێن ئەوروپی ژی، ب ئەڤان زێدەهیێن ل خوارێ هەبوونا خۆیا دەستپێکی دیت:\nئێک: گرنگیدان ب دۆزێن سیاسی و جڤاکی\nدوو: رەتکرنا گۆتنا بەربەلاڤ (ئێک ئاریشە و ئێک چارەسەری)\nسێ: رەتکرنا وێ دراما هەرجار و پێکۆل کرن بۆ بەرهەمئینانەکا نوی\nچوار: کارتێکرن ب هزرێن نوی یێن (هێربرت ماکۆز) و چاککرنا تیۆرا مارکسی بۆ هێزا کارکەر و سەرکەفتنا تەکنلۆژیا نوی و هزرێن (رۆنالد دیڤێد لاینگ) و رێکخستنا هزرێن فرویدی و گازی کرن بۆ گرنگیدان ب دۆزێن جڤاکی و رەفتارێن تاکی و کۆمی.\nCategory: گۆتار, وه‌رگێرانTag: ئەزموونشانۆ by Awaz Ibrahim\nکۆچا گەنجان وەک دیاردە یان تاکە ڕێکا خۆەشی بەخش!\nفـــەلـســەفـــەی ئـــەخـلاق (6,452)\nڕاپرسینه‌ك ده‌رباره‌یى وه‌كهه‌ڤپوشينا جل و به‌رگان ل زانكویا زاخو (3,040)\nگۆتنێن مەزنان (2,964)\nزمان چییە؟ (2,852)\nنەورۆزی کورد .. کۆنترین و گەورەترین و جیهانیترین جە ژنی مرۆڤایەتییە (2,644)\nکورتە چیڕۆک, پێناسە و پەیدابوون (2,601)\nمريم خان “سيدة الغناء الكردي” 43 views


کامەیان متمانە پێکراوترینن؟\nگۆڤارێکى ئەمەریکى متمانە پێکراوترین ئۆتۆمبێلەکانى جیهانى ئاشکراکرد و تیایدا کۆمپانیاى مازدا لەڕیزبەندی یەکەمدا بوو.\nبەپێى ڕیزبەندییەکى گۆڤارى Comsumer Reportsى ئەمریکى، کۆمپانیاى "مازدا" متمانە پێکراوترین کۆمپانیاى ئۆتۆمبێلە لە جیهاندا و لە کۆى 100 خاڵ 83 خاڵى بەدەستهێناوە، هەروەها جۆرەکانى MX-5 Miata و CX-30 و CX-3 لە متمانە پێکراوترین مۆدێلەکانیەتى.\nبەپێى ڕیزبەندییەکە، کۆمپانیاى "تۆیۆتا"ى ژاپۆنى ڕیزبەندى دووەمى گرتوە و 74 خاڵى بەدەستهێناوە و شارەزایان بە شان و باڵى مۆدێلەکانى Prius و Corolla و Prius Prime دا هەڵدەدەن، هەرچى لە ڕیزبەندى سێیەمیش کۆمپانیاى "لێکزس" دێت ئەویش بە مۆدێلەکانى UX و NX و GX.\nهەرچى ئۆتۆمبێلەکانى کۆمپانیاکانى بویک، هۆندا، هیۆنداى، ڕام، سۆبارو، پۆرش و دۆج لە ڕیزبەندى 10 باشترین کۆمپانیاکانى ئۆتۆمبێلن لە جیهاندا.\nگۆڤارەکە ئەوەشى ڕونکردوەتەوە، ڕیزبەندییەکە بە گوێرەى دانپێدانانى شۆفێرانەوە بووە کە بە شارەزایانیان ڕاگەیاندووە و ئەو کێشانەى لە ئۆتۆمبێلەکاندا دروست دەبن لەبەرچاو گیراون، ئەوەش سەرەڕاى تاقیکردنەوەى ئۆتۆمبێلەکان و کۆکردنەوەى زانیاریەکان لەسەر تەکنەلۆژیا و پارێزراوى ئەو ئۆتۆمبێلانە.


گۆرجستان موسافیرانی ئێرانی بە هۆی هەڵگرتنی ماددەی سڕکەر دیپۆرت کردەوە\n11:11 - 13 سەرماوەز 2718\nکوردستان میدیا: دەوڵەتی گۆرجستان ٢٠٠ موسافیری ئێرانی دیپۆرت کردووەتەوە و هۆکارەکەشی بۆ هەڵگرتنی ماددە سڕکەرەکان گەڕاندووەتەوە؛ ئەو بڕیارەش کاربەدەستانی ڕێژیمی توڕە کردووە.\nڕۆژی یەکشەممە ڕێکەوتی ١١ی سەرماوەزی ١٣٩٧ی هەتاوی، ٢٠٠ موسافیری ئێرانی لە وڵاتی گۆرجستان دیپۆرتی ئێران کرانەوە، هۆکاری دیپۆرتکردنەوەی موسافیرانی ئێرانی بۆ هەڵگرتنی ماددەی سڕکەر و سیاسەتی نوێی ئەو وڵاتە بە نیسبەت پەنابەران گەڕێندراوەتەوە.\nکاربەدەستانی ڕێژیمی ئێران دوای ئەو بڕیارەی دەوڵەتی گۆرجستان هەڵوێستی توندیان گرتووەتە بەر و وتەبێژی وەزارەتی دەرەوەی ڕێژیمی ئێرانیش ڕەخنەی توندی لە گۆرجستان گرتووە.\nبەپێی ئامارەکان لە ساڵی ٢٠١٨دا، ٢ هەزار موسافیری ئێرانی نەیانتوانیوە سەفەری گۆرجستان بکەن.\nلە سەرەتای مانگی سەرماوەزی ئەمساڵەوە تا ئێستە ئەمە چەندەمین جارە کە گۆرجستان موسافیرانی ئێرانی دیپۆرت دەکاتەوە.\nهەواڵدەریی "فارس" سەر بە ڕێژیمی ئێران بڵاوی کردووەتەوە هەڵبژاردنی "سالومە زورابیشویلی" وەک سەرکۆماری نوێی گۆرجستان و سیاسەتی دژه پەنابەریی ناوبراو، یەکێک له هۆکارە سەرەکییەکانی دیپۆرتکردنەوەی موسافیرانی ئێرانییە.\nمانگی خەرمانانی ئەمساڵیش چەندین موسافیری ئێرانی بە تۆمەتی هەڵگرتنی ماددە سڕکەرەکان لە وڵاتی گۆرجستان لە لایەن پۆلیسی ئەو وڵاتەوە دەسبەسەر کران.\nهاوکات ڕۆژی شەممە ڕێکەوتی ١٠ی سەرماوەز ٦ ئێرانی بە تۆمەتی کڕین و فرۆشتنی ماددە سڕکەرەکان لەو وڵاتە دەسبەسەر کران.\nڕێژیم خۆی بازرگانی بە ماددە هۆشبەرەکان دەکات و زۆرینەی فەرماندەکانی سپای پاسدارانی ڕێژیم قاچاخچیی ماددەی هۆشبەرن و تەنانەت سپای پاسداران نەک هەر لە ئێران، بەڵکوو لە ناوچەکە و جیهاندا بەتایبەت لە وڵاتە ئافریقاییەکان و ئامریکای باشووریشدا بازرگانی بە ماددەی هۆشبەرەوە دەکات.


جەمال حامید ئەسعەد ناسراو به جەمال بەختیار لە ساڵی 1927 لە سلێمانی لە دایک بووە.\nنیگار کێشێکی ریالیست و خۆشنوسێکی بە توانا بووە.\nلە ساڵی 1946 دا لە کۆماری كوردستان له مەهاباد بەشداری کردووە و پێشەوا قازی محەممەد نازناوی بەختیاری داوەتێ.\nلە سەرەتای 1940 ـەوە دەستی داوەتە نیگار کێشان. لە تەمەنی 7- 8 ساڵییەوە خولیای نیگار کێشان بووه.\nله 1957 یه‌كێك بووه له دامه‌زرێنه‌ران و به‌ڕێوه‌به‌رانی هونه‌ره جوانه‌كانی سلێمانی.\nساڵی 1974 كه شۆڕشی كورد دژ به به‌عسی داگیركه‌ر هه‌ڵگیرسایه‌وه، ئه‌م وه‌كوو پێشمه‌رگه‌یه‌كی هونه‌رمه‌ند ڕووی كرده شاخ و له‌وێ تابلۆی نوێی شۆڕشی له شێوه‌ی كارتێكی ڕه‌نگیندا دروست كرد.\nساڵی 1975 ـەوە کوردستانی به‌جێهێشت و روویكرده ئه‌مه‌ریكا.\nله تابلۆكانیدا شۆڕش و راپه‌ڕین و كاره‌سات و رووداوه‌كان و وێنه‌ی كه‌سایه‌تی و سه‌ركرده كاریزمیەكانی كوردی به شێوازێكی هونه‌ریی ناوازه بۆ مێژوو تۆمار كردووه، ده‌ست و په‌نجه و فڵچه‌كه‌ی له‌و مه‌به‌سته‌دا خستووەته كار و دنیای ده‌ره‌وه‌ی له چه‌وسانه‌وه‌ی میلله‌ته‌كه‌ی خۆی به‌ئاگا هێناوه و به ڕه‌نگه‌وه گوزارشتی له خه‌بات و تێكۆشانی نه‌ته‌وه‌كه‌ی كردووه.\nوێنەکانی زیاتر دیمەنی سروشت و ژیانی کوردەواری بە شێوەیەکی ساکار و فۆتۆگرافی وێنە کردووە.\nیه‌كێك له كاره تایبه‌ته‌كانی بریتییه له لۆگۆی فه‌رمیی پارتی دیموكراتی كوردستان، كه ئه‌م هونه‌رمه‌نده دروستی كردووه و له ویلایه‌ته یه‌كگرتووه‌كانی ئه‌مه‌ریكا پێشكه‌شی مه‌سعوود بارزانی كردووه، كه ئێستا بووەته سیمبول و هێما و لۆگۆی فه‌رمی و سه‌ره‌كیی پارتی دیموكراتی كوردستان.\nهونەرمەندی نیگاركیش جه‌مال به‌ختیار له ساڵی 2020 لە ویلایەتی كالیفۆرنیای ئەمریكا، كۆچی دوایی كرد.


وەک پێداچوونەوەی ٢١:٠٧، ٢١ی کانوونی یەکەمی ٢٠١٦\nوەک پێداچوونەوەی ٢٣:١٤، ١٦ی کانوونی یەکەمی ٢٠١٦ (دەستکاری)\nوەک پێداچوونەوەی ٢١:٠٧، ٢١ی کانوونی یەکەمی ٢٠١٦ (دەستکاری) (پووچەڵکردنەوە)\n==کورتەیەک لە چیرۆکەکە==\nئێوارانێ، لە ڕێگایەک، لە دەرەوەی شارێ، لە پاڵ دارێکی بێ گەڵا، دوو مرۆڤی بە ڕواڵەت هەژار و سەرگەردان بە ناوانی ئیستراگۆن و واڵدیمر لەگەللەگەڵ کەسێکەسێک بە ناو گۆدۆ کە نازانن کێیە بڕیاریان داوە یەکتر ببینن و چاوەڕوان دانشتووندانیشتوون. چاوەڕوانی هیوایێکن بۆ ژیان.\nئیستراگۆن شەوی پێشووی لە ناو چاڵێکدا ڕایبواردووە و کەسانێکی نەناس زۆریان لێ دابوو. قسە سەبارەت بە لێدان، دەیانخاتە بیری توند و تێژیتیژی خەڵک و بەداخ دەبوون کە بۆ لە ساڵی ١٩٠٠، ئەو جار کە جوان و لە بارلەبار بوون، بۆ لە بان بۆرجی ئیفلئیفێل خۆیان نەخستە خوارەوە. ئیستراگۆن لە کەوشە تەنەکانی کەوا پای دەتێرنە ئێش و والدیمێر لە کڵاوەکەی کەوا بووبەسەبووە بایس خوریان سەری و هەر وەها نەخوشیننەخوشیی میزڵدان، ئازار و ژان دەبینن. ناتوانن ئەو جێگا بە جێبەجێ بهێڵنبھێڵن چۆن چاوەڕوانی گۆدۆن و ناچارن لەم شوێنە بمێنن تا ئەو کاتە گۆدۆ بەڵێنی ڕاستیڕاست دەکاتەوە لەگەلیانلەگەڵیان. ئەمان نە دڵگەرمیکیان بەم عەهد و بەڵێنە هەیە نە بە ئەوەئەو شوێنەی دیداریان کە ئەم جێگایە و لە ژێر ئەم دارەسە.\nبەڕاس چ داخوازێکیان لە گۆدۆ هەیە؟ لە دۆعا و نوێژنوێژی باران و چاوەنواڕێ بێ خەڵات دەدوێن. بێ ئەوەی گۆدۆ هیچ بەڵێنێکی پێان داوێت؛ بەڵام هیوادارن بە یارمەتی ئەو؛ هەر لە ئەمشەو لە ناو جێگاێکی وشک و گەرم بە زگێکی پڕ و تێر بخەون. کاتێ بانگی قێڕەی وا ڕەنگە هاتنەوەی گۆدۆ بانگەواز بکات، دەژنەون دەتۆقن و دەلکن بەیەکتردا. دیسان چاوەڕوان دادەنیشن. ئیستراگۆن برسیەتی و واڵدیمریش کە وا دەنکە گێزەرەکەی لە گیرفانیا شاردووەتەوە، پێپێی دەدا. دوای ئەمە بێجگە شەلەم ئیدی هیچێ نامێنێ.\nوەرگیراو لە «https://ckb.wikipedia.org/wiki/تایبەت:MobileDiff/499056»


8 ڕێگه بۆ هێوركردنه‌وه‌ی منداڵه‌كانتان\n16/2/2019 09:47 AM\nمنداڵه‌كان به زۆر شێوه دایك و باوكیان بێزار ده‌كه‌ن. ئه‌وه‌ش له قۆناغی گه‌شه‌ی منداڵدا شتێكی ئاساییه. گرنگ ئه‌وه‌یه كه فێرببن چۆن منداڵه‌كه‌تان هێور بكه‌نه‌وه به‌بێ ئه‌وه‌ی زیان له هه‌سته‌كانی بده‌ن.\nلێره ئاماژه به چه‌ند خاڵێك ده‌كه‌ین كه ده‌توانێت یارمه‌تیده‌ری دایك و باوكان بێت، ئه‌وانیش:\n1- با منداڵه‌كه‌تان ناڕه‌حه‌ت بێت. ئه‌گه‌ر شوێنه‌كه‌ی ئه‌منه لێی گه‌ڕێن و هه‌وڵمه‌ده‌ن هه‌رده‌بێت ئارامی بكه‌نه‌وه، چونكه ناڕه‌حه‌ت بوون شتێكی ئاساییه‌و هه‌ر مرۆڤێك كاتی ده‌وێت بۆ ئه‌وه‌ی ناڕاحه‌تییه‌كه‌ی لابچێت.\n2- سه‌رزه‌نشتی منداڵه‌كانتان مه‌كه‌ن. ئه‌گه‌ر منداڵه‌كانتان كارێكی هه‌ڵه ده‌كه‌ن، به‌تایبه‌ت له‌ناو خه‌ڵكدا، ڕوویان لێ گرژ مه‌كه‌ن. پێویسته بزانن كه منداڵان ناتوانن وه‌ك گه‌وره‌كان هه‌سته‌كانیان كۆنترۆڵ بكه‌ن و ئه‌وه‌ش بزانن كه ڕاسته‌وخۆ ئه‌نجامی كاره هه‌ڵه‌كه ئێوه لێی به‌رپرسیار نین.\n3- ئه‌گه‌ر له كارێكدا سه‌رنه‌وكه‌وتوون هه‌وڵبده‌ن یارمه‌تیان بده‌ن كه شاره‌زایی پێویست به‌ده‌ستبهێنن و به‌وكاره ئه‌گه‌ری زۆر كه‌متره كه منداڵه‌كان بێئۆقره بن.\n4- توند باوه‌شیان بكه‌ن، ئه‌مكاره یارمه‌تییان ده‌دات كه هه‌ستبكه‌ن پارێزراون و پشتگیرییان ده‌كه‌ن.\n5- هه‌وڵبده‌ن به وشه‌ی باش له‌گه‌ڵیان بدوێن. پسپۆڕان ده‌ڵێن تا منداڵه‌كه‌تان به ده‌نگی به‌رزتر بگری ئێوه به ده‌نگی نه‌رمتر قسه‌ی له‌گه‌ڵ بكه‌ن. له‌كاتی بێئۆقره‌ییدا قسه‌یان له‌گه‌ڵ مه‌كه‌ن و دواتر باسیان له‌گه‌ڵ بكه‌ن.\n6- هه‌وڵبده‌ن سه‌رنجی منداڵه‌كه‌تان به‌ره‌و شتێك ڕابكێشن كه ئارامیان ده‌كاته‌وه، ئه‌و شته ڕه‌نگه كتێبێك خواردنێك یان بووكه‌ڵه‌یه‌ك بێت.\n7- باشتروایه له‌كاتی بێئۆقره‌ییدا خواردن بده‌ن به منداڵه‌كه‌تان یان هه‌وڵبده‌ن بیخه‌وێنن. چونكه ئه‌و دوو هۆكاره له هۆكاره سه‌ره‌كییه‌كانی بێئۆقره‌یین.\n8- هه‌وڵبده‌ن تووڕه مه‌بن. هه‌وڵبده‌ن به ئارامی منداڵه‌كه‌تان فێربكه‌ن كه شت تووڕدان و بێئۆقره‌یی ڕێگه‌یه‌كی باش نییه بۆ ده‌ربڕێنی داواكارییه‌كانیان.